qundao/data-zh-poetry huggingface dataset:
读顾亭林先生遗书一百韵
作者：周龙藻
朝代：清

经术治之本，与世共隆替。故明中叶余，词林少根柢。区区雕虫流，敦槃奉渠帅。得华而丧实，有作徒琐碎。卮言互剽裂，繁文纷组织。持以备世用，千百无一二。若非醇儒生，何由豁氛曀。峨峨亭林公，犹幸灵光岿。幼负颖异姿，万卷一览识。孳孳老不倦，精力穷六艺。惟汉有专门，家法代相继。抵排起后来，厥学日芜秽。拾沈象数亡，射覆《春秋》废。脱简及徒诗，挂漏孰补缀。《仪礼》束高阁，更新惊扫地。咄哉教化湮，公然用儒戏。举士习民风，转眼趋彫敝。俯仰三百年，坠绪只身寄。平生富学涉，妙在择其粹。儒先遗训存，煌煌乂安系。旨要胸中藏，触事具源委。朴斫资丹雘，垣墉待涂塈。片语切生民，动求长久利。列史廿一家，俱传以经义。铨选倡停年，魁柄诿胥吏。赋重用不节，公私力并悴。人才荒游谈，言行半骳骫。营务耗虚名，册伍罕精锐。苍茫河渠书，南北迭奔溃。人心首不平，洚水安得治。居尝扼腕多，筹画寓深意。长短尺度明，轻重权衡备。斟酌今古间，缓急期有济。傥能挟之出，太平其立致。余波讨声韵，往往造超诣。周沈尚拘牵，刘黄极乖剌。溯洄《三百篇》，理准先河祭。以此正唐音，悉珠联玉比。再变而至道，阃奥信独契。诗文最矜重，予夺慎所自。山斗指韩公，辞诧谀墓费。水火同救民，洞澈天人际。上者扶名教，下者伸清议。物性析莠苗，支派辨泾渭。每当治乱防，反覆无畏避。能于寸管端，斗极回元气。所争国命关，岂供占毕计。羽翼六艺传，历历听鼓吹。下邑有愚夫，章句素自愧。一朝睹遗书，篝镫读再四。剿说与雷同，顿启重重蔽。寒芒五曜曜，堪扫众星嘒。因言以论人，益觉顽懦砺。自飞翟泉鹅，乾坤忽鼎沸。草泽饶英雄，一障惜未试。白日堕虞渊，干戈遽内奰。时无伐荻人，辜负报韩氏。释甲来两京，痛定余残泪。愁绝《孝陵图》，感极《昌平记》。荆凡孰亡存，回首迷濠泗。矧乎丧乱频，邪正嗟倒植。头角自支撑，奸豪反睥睨。岸狱拜轩台，家国忧敢置。飘零兕虎途，辙迹方迢递。东海望波涛，西陲览形势。世运苟可回，未缺囊底智。叹息火井沈，衰焰嘘难炽。自拟不其山，礼堂写文字。志仁死则已，晓驾将安税。晞发灵均游，裾耻侯门曳。独于羁旅中，不妄咨利弊。殷勤胞与怀，绝少优游岁。娇识迄龙蛇，一老天不遗。结愿汉儒林，竟与阅川逝。呜呼拨乱艰，数穷大道闭。那无扶摇风，纵此垂天翅。仲淹没隋代，贵与遘宋季。《元经》该且要，《通考》详且邃。即今《日知》编，一经复一纬。学《易》在庸言，无为虚渺滞。考传在实事，无为传凿恣。《丧服》补《顾命》，袭吉可无詈。乐章订《雅》《南》，诲淫可无累。至于三《礼》修，口诵必躬肄。民物遍整顿，何谢廊庙器。土归乡举良，官须久任畀。赋田九式平，简阅四郊萃。导川各有宜，同文别以类。经术快大行，风俗振古配。安知公绪言，不迟身后慰。吾孱失学久，与公生并世。道路万里长，未获函丈侍。顾未一得愚，颇慕穷经贵。昔贤统系垂，私淑乃成例。入室仗桓谭，尽发云亭秘。嵩华自云高，著脚庶渐企。身心肃斋祓，黄籍严舆卫。欲求？穗登，功定深耕穊。谁谓驽骀庸，唏骥终非骥。謦欬几席傍，恐惧一篑弃。
读顾亭林先生遗书一百韵
作者：周龙藻
朝代：清
体裁：古风

经术治之本，与世共隆替。故明中叶余，词林少根柢。区区雕虫流，敦槃奉渠帅。得华而丧实，有作徒琐碎。卮言互剽裂，繁文纷组织。持以备世用，千百无一二。若非醇儒生，何由豁氛曀。峨峨亭林公，犹幸灵光岿。幼负颖异姿，万卷一览识。孳孳老不倦，精力穷六艺。惟汉有专门，家法代相继。抵排起后来，厥学日芜秽。拾沈象数亡，射覆《春秋》废。脱简及徒诗，挂漏孰补缀。《仪礼》束高阁，更新惊扫地。咄哉教化湮，公然用儒戏。举士习民风，转眼趋彫敝。俯仰三百年，坠绪只身寄。平生富学涉，妙在择其粹。儒先遗训存，煌煌乂安系。旨要胸中藏，触事具源委。朴斫资丹雘，垣墉待涂塈。片语切生民，动求长久利。列史廿一家，俱传以经义。铨选倡停年，魁柄诿胥吏。赋重用不节，公私力并悴。人才荒游谈，言行半骳骫。营务耗虚名，册伍罕精锐。苍茫河渠书，南北迭奔溃。人心首不平，洚水安得治。居尝扼腕多，筹画寓深意。长短尺度明，轻重权衡备。斟酌今古间，缓急期有济。傥能挟之出，太平其立致。余波讨声韵，往往造超诣。周沈尚拘牵，刘黄极乖剌。溯洄《三百篇》，理准先河祭。以此正唐音，悉珠联玉比。再变而至道，阃奥信独契。诗文最矜重，予夺慎所自。山斗指韩公，辞诧谀墓费。水火同救民，洞澈天人际。上者扶名教，下者伸清议。物性析莠苗，支派辨泾渭。每当治乱防，反覆无畏避。能于寸管端，斗极回元气。所争国命关，岂供占毕计。羽翼六艺传，历历听鼓吹。下邑有愚夫，章句素自愧。一朝睹遗书，篝镫读再四。剿说与雷同，顿启重重蔽。寒芒五曜曜，堪扫众星嘒。因言以论人，益觉顽懦砺。自飞翟泉鹅，乾坤忽鼎沸。草泽饶英雄，一障惜未试。白日堕虞渊，干戈遽内奰。时无伐荻人，辜负报韩氏。释甲来两京，痛定余残泪。愁绝《孝陵图》，感极《昌平记》。荆凡孰亡存，回首迷濠泗。矧乎丧乱频，邪正嗟倒植。头角自支撑，奸豪反睥睨。岸狱拜轩台，家国忧敢置。飘零兕虎途，辙迹方迢递。东海望波涛，西陲览形势。世运苟可回，未缺囊底智。叹息火井沈，衰焰嘘难炽。自拟不其山，礼堂写文字。志仁死则已，晓驾将安税。晞发灵均游，裾耻侯门曳。独于羁旅中，不妄咨利弊。殷勤胞与怀，绝少优游岁。娇识迄龙蛇，一老天不遗。结愿汉儒林，竟与阅川逝。呜呼拨乱艰，数穷大道闭。那无扶摇风，纵此垂天翅。仲淹没隋代，贵与遘宋季。《元经》该且要，《通考》详且邃。即今《日知》编，一经复一纬。学《易》在庸言，无为虚渺滞。考传在实事，无为传凿恣。《丧服》补《顾命》，袭吉可无詈。乐章订《雅》《南》，诲淫可无累。至于三《礼》修，口诵必躬肄。民物遍整顿，何谢廊庙器。土归乡举良，官须久任畀。赋田九式平，简阅四郊萃。导川各有宜，同文别以类。经术快大行，风俗振古配。安知公绪言，不迟身后慰。吾孱失学久，与公生并世。道路万里长，未获函丈侍。顾未一得愚，颇慕穷经贵。昔贤统系垂，私淑乃成例。入室仗桓谭，尽发云亭秘。嵩华自云高，著脚庶渐企。身心肃斋祓，黄籍严舆卫。欲求�穗登，功定深耕穊。谁谓驽骀庸，唏骥终非骥。謦欬几席傍，恐惧一篑弃。
谒明祖孝陵
作者：周龙藻
朝代：清

郁郁复苍苍，园陵气渺茫。城回江独涌，云散殿空凉。攒乱功初震，开基德倍昌。断蛇无剑化，铸鼎有弓藏。隧道悬钟鼓，明楼带阜冈。乌朝分早暮，芝产辨阴阳。象设规模壮，祠官礼数详。岂期休运厄，忽使寇氛攘。率土成猿鹤，弥天纵虎狼。燕京旋改玉，沧海遂栽桑。门欲罘罳坏，庭谁謦欬扬。中珰头总白。遗户业俱荒。亭破抛宫瓦，碑残压御墙。樵余松柏秃，烧后黍禾长。尚喜龙回驭，重闻骑捧香。烝尝修异世，肸蚃动今皇。登拜仪严肃，宣传语炜煌。共惊唐六典，犹重汉三章。故国游仍到，新亭感可忘。衣冠原庙尽，抔土何须惜，家居苦自亡。画难追贾、邓，史忍读宣、光。乍对铜驼泣，还凭石马伤，蒋山形胜在，落日半昏黄。
赐租行
作者：周龙藻
朝代：清

康熙二十三年冬，翠华拂天来江东。时巡钜典废已久，郡国始识虞周风。圣明御宇忧赤子，疾苦历历彻九重。岂惟顿递罢骚绎，耕敛在目常忡忡。三吴一隅傍湖海，水潦间岁惊尧洚。涂泥厥土赋下上，其后百倍于域中。哀此泽国凋疲地，征求旁午烦大农。上供强半竭脑髓，督责返谓财赋充。是时持节有汤父，入告实与皇心同。度支经费关军国，不得骤免租调庸。丁卯建丑月初吉，恩纶浩荡颁紫宫。科徭累累许现放，白骨起肉流膏洪。欢声如雷喜气遍，吾皇犹欲哀其穷。常闻五载乃一狩，盛世盛事忽两逢。銮舆初入淮南境，蔀屋早已回宸聪。非常之泽古难再，至今独叹吴民蒙。旧逋新欠悉湔洗，覆冒直比天穹崇。尚憾汤父死未睹，喜极下泪双眼红。贱臣手捧黄纸诏，有口愿祝齐华封。矢诗岂敢备国雅，讴歌田野随儿童。
送澄照上人归沧浪次宋牧仲韵
作者：周龙藻
朝代：清
体裁：七言律诗

乡语初闻喜款扉，不堪襆被又言归。淹留西郭风摇麦，想像南园水没埼。太古音传终漠漠，将离花发正菲菲。与君同作游梁客，百日过从尚觉稀。
逐鹦鹉诗
作者：周龙藻
朝代：清

丹穴有灵凤，生为百禽王。苞采备五色，和鸣应时康。岂期鹦鹉子，潜身来南方。虽具明慧性，其才本非良。逢迎恃巧舌，百变如笙簧。一朝惑凤听，剪拂置高冈。既窃竹实食，又傍梧枝翔。遂使燕雀辈，闻声互游扬。公然鹓鹭前，爪嘴夸擅场。肯顾不密危，形势日鸱张。秋天下雕鹗，搏击乘严霜。力逐鹦鹉去，为凤立纪纲。从此羽翼戢，下上安厥常。宋都鹢早退，鲁门鸟尽藏。廓然六合清，枭鸾各分行。来仪指虞廷，万古颂德昌。
金陵书事用犁眉公钱塘怀古韵
作者：周龙藻
朝代：清

自昔龙蟠地，前朝此建都。上游浮七泽，沃壤接三吴。晋宋羞残局，岐丰吐壮图。北巡基并巩，南顾势非孤。鼠贼凌关辅，妖氛遍海隅。尧城先示变，高寝渐忧芜。当璧违公论，迎鸾压武夫。新亭刚对泣，狎客已群呼。刷耻谁尝胆，衔忠欲赐镂。处堂偷宴息，怀鸩作欢娱。马指移魁柄，蝇营占奥区。通侯竞瓜步，宰相乐秦湖。故剑倾椒掖，良家进锦襦。春镫翻乐府，花月拥氍毹。一载朝廷小，千秋涕泪濡。举烽空扰攘，借筋漫含胡。但倚江波涌，宁知王气殊。中兴旋失鹿，末造遂瞻乌。偶尔寻双阙，凄然感九衢。祸因门户兆，隙与禁庭俱。郑袖房帷宠，梁王国土腴。本防煎釜豆，终见委囊珠。钟阜风尘改，行宫岁月逾。葛公原尽瘁，汉祚适多虞。莫抱兰成恨，休谈元首迂。燕矶回棹处，沽酒鲙江鲈。
金陵书事用犁眉公钱塘怀古韵
作者：周龙藻
朝代：清
体裁：五言排律

自昔龙蟠地，前朝此建都。上游浮七泽，沃壤接三吴。晋宋羞残局，岐丰吐壮图。北巡基并巩，南顾势非孤。鼠贼凌关辅，妖氛遍海隅。尧城先示变，高寝渐忧芜。当璧违公论，迎鸾压武夫。新亭刚对泣，狎客已群呼。刷耻谁尝胆，衔忠欲赐镂。处堂偷宴息，怀鸩作欢娱。马指移魁柄，蝇营占奥区。通侯竞瓜步，宰相乐秦湖。故剑倾椒掖，良家进锦襦。春镫翻乐府，花月拥氍毹。一载朝廷小，千秋涕泪濡。举烽空扰攘，借箸漫含胡。但倚江波涌，宁知王气殊。中兴旋失鹿，末造遂瞻乌。偶尔寻双阙，凄然感九衢。祸因门户兆，隙与禁庭俱。郑袖房帷宠，梁王国土腴。本防煎釜豆，终见委囊珠。钟阜风尘改，行宫岁月逾。葛公原尽瘁，汉祚适多虞。莫抱兰成恨，休谈元首迂。燕矶回棹处，沽酒鲙江鲈。
陇头水
作者：周龙藻
朝代：清

陇坂遥遥九折长，驱车欲渡心苍茫，忽闻有水喧道傍。人言此水声声别，尽是征夫眼中血，万古千秋共呜咽。呜咽声，流未已，辘轳声，行不止。夜半吹寒笳，边风四面起。悲莫悲，陇头水。
挽张之洞联
作者：呼延桢
朝代：清
体裁：联

文章为千古真传，戄圣教将湮，独任仔肩存正学；经济在两朝垂统，当大疑既决，常持谠论佐中兴。
和丰庵咏和载西禅师
作者：呼谷
朝代：清

烬香陷炉侧，饥鼠窜荒坳。佛镫澹微明，隙光出林梢。栖鸟静相依，见惯亦安巢。何人炤无寐，夜声风雨交。屋梁饮初光，威仪照四座。一嘿念群生，山鸟已赓和。妙香清余声，朝气始无惰。梵辍鸟亦寂，树滴露珠颗。地僻心已远，澹然寡营欲。时听止观经，共此深密竹。浥彼林泉清，饮我僧饭绿。闲旷每白日，客至远尘俗。亭亭百年树，诸天密护计。本以侍庄严，因之覆甍欐。空凉浴佛顶，交枝云亦滞。上为风雨痕，下有龙蛇势。一泉为双井，双亭行人息。驳荦千岁苔，彼此无殊色。俯临披水容，曲堤影偏直。禅子坐无枯，隔竹日闻汲。夕阳有何意，欲说与开士。嵺嵺天外青，当窗一峰峙。真气晚益佳，赖此淡城市。归鸦向苍烟，将息复举翅。
和丰庵咏和载西禅师·其一
作者：呼谷
朝代：清

烬香陷炉侧，饥鼠窜荒坳。佛镫澹微明，隙光出林梢。栖鸟静相依，见惯亦安巢。何人炤无寐，夜声风雨交。
和丰庵咏和载西禅师·其三
作者：呼谷
朝代：清

地僻心已远，澹然寡营欲。时听止观经，共此深密竹。浥彼林泉清，饮我僧饭绿。闲旷每白日，客至远尘俗。
和丰庵咏和载西禅师·其二
作者：呼谷
朝代：清

屋梁饮初光，威仪照四座。一嘿念群生，山鸟已赓和。妙香清余声，朝气始无惰。梵辍鸟亦寂，树滴露珠颗。
和丰庵咏和载西禅师·其五
作者：呼谷
朝代：清

一泉为双井，双亭行人息。驳荦千岁苔，彼此无殊色。俯临披水容，曲堤影偏直。禅子坐无枯，隔竹日闻汲。
和丰庵咏和载西禅师·其六
作者：呼谷
朝代：清

夕阳有何意，欲说与开士。嵺嵺天外青，当窗一峰峙。真气晚益佳，赖此淡城市。归鸦向苍烟，将息复举翅。
和丰庵咏和载西禅师·其四
作者：呼谷
朝代：清

亭亭百年树，诸天密护计。本以侍庄严，因之覆甍欐。空凉浴佛顶，交枝云亦滞。上为风雨痕，下有龙蛇势。
宝剑篇
作者：呼谷
朝代：清

风胡死后失神铁，若耶溪平堇山穴。谁取荆轲一片心，融作鱼肠三尺雪。左蟠青龙玉错文，右蹲元豹珠环洁。代远苔荒蚀字痕，狱成冤沈霜欲折。开时但见土五色，把似众星俄失列。当时百鍊金液存，水火千年魂魄结。佩之衽带致雷雨，天人咫尺相提挈。飞行中夜千里远，疋练寒光河汉绝。神物出兴关世运，应指欃枪电扫灭。我欲赠人拭明月，走尽燕赵无豪杰。湛湛莲花归藏匣，雄雌相思声呜咽。
宝剑篇
作者：呼谷
朝代：清
体裁：古风

风胡死后失神铁，若耶溪平堇山穴。谁取荆轲一片心，融作鱼肠三尺雪。左蟠青龙玉错文，右蹲玄豹珠环洁。代远苔荒蚀字痕，狱成冤沈霜欲折。开时但见土五色，把似众星俄失列。当时百鍊金液存，水火千年魂魄结。佩之衽带致雷雨，天人咫尺相提挈。飞行中夜千里远，疋练寒光河汉绝。神物出兴关世运，应指欃枪电扫灭。我欲赠人拭明月，走尽燕赵无豪杰。湛湛莲花归藏匣，雄雌相思声呜咽。
归元祉游乡校诗
作者：呼谷
朝代：清

世人好结交，结交如麋麇。君子重结交，结交比金银。麋麇惊则散，金银烁则新。我侪二三子，束发少小亲。寒暄十年外，居址尚比邻。岂无死与生，岂无富与贫。同忧处乱世，恭敬祈免身。归子性最纯，无故为冤民。幸逢奇侠士，今易儒者巾。采芹乐泮水，呼我酌更斟。欲酌向他人，他人未必真。不如二三子，习熟寡费神。兰蕙自楚楚，百草蔓荆榛。交隘吾道广，未愿四海人。
西寺施粥
作者：呼谷
朝代：清

金木有饥饟，所荷均皇仁。常平盛朝事，水旱膏无屯。吾生值乱世，此义安复陈。行麋遵月令，烂额愧徙薪。有司仅倡募，中怀实苦辛。独饱视众饥，未忍越与秦。黾勉告同志，蒙耻亦救民。岂无西江波，斗水涸辙鳞。捐家散百万，惜哉无义人。岂繄无义人，邑小人实贫。晨朝操瓢勺，襁负及子孙。重趼五里至，后先争一门。涓滴未入口，假息半游魂。须臾见人色，果腹椅树根。幸脱胥吏手，众施历历存。殿角旭射光，群饮声泉奔。施者见受人，举体同春温。取意快目前，冥报奚暇论。安得嗣旬月，更使被远村。
西寺施粥·其一
作者：呼谷
朝代：清

金木有饥饟，所荷均皇仁。常平盛朝事，水旱膏无屯。吾生值乱世，此义安复陈。行麋遵月令，烂额愧徙薪。有司仅倡募，中怀实苦辛。独饱视众饥，未忍越与秦。黾勉告同志，蒙耻亦救民。岂无西江波，斗水涸辙鳞。捐家散百万，惜哉无义人。岂繄无义人，邑小人实贫。
西寺施粥·其二
作者：呼谷
朝代：清

晨朝操瓢勺，襁负及子孙。重趼五里至，后先争一门。涓滴未入口，假息半游魂。须臾见人色，果腹椅树根。幸脱胥吏手，众施历历存。殿角旭射光，群饮声泉奔。施者见受人，举体同春温。取意快目前，冥报奚暇论。安得嗣旬月，更使被远村。
过徐介白斋中题赠
作者：呼谷
朝代：清

世乱君全福，清贫花一畦。山中逃禄母，树下灌园妻。节苦时贤恕，形疏里俗诋。闲门乞书画，桃李亦成蹊。
尔雅台
作者：和刚中
朝代：清
体裁：五言绝句

郭公编尔雅，挟册东南来。彝陵古城北，寻得注经台。
西招四时吟
作者：和琳
朝代：清

莫讶春来后，寒威倍胜前。小窗欣日色，大漠渺人烟。风怒沙能语，山危雪弄权。略应桃柳意，塞上怯争妍。山阳四五月，嫩绿渐生生。草老刚盈寸，花稀不识名。开窗纨扇废，挟纩纻罗轻。树有浓阴处，都翻纮索声。南山看雾起，雷为雨吹嘘。淡淡秋无迹，淙淙夜不虚。池塘堪浴佛，稞麦渐仓储。更喜羊脂厚，厨供大嚼初。木炭供来日，陂塘半涸冰。草枯归牧马，寒重敛飞蝇。沙渍衣多垢，山童雪不凝。客游闲戏笔，真个悟三乘。
西招四时吟·其一
作者：和琳
朝代：清

莫讶春来后，寒威倍胜前。小窗欣日色，大漠渺人烟。风怒沙能语，山危雪弄权。略应桃柳意，塞上怯争妍。
西招四时吟·其三
作者：和琳
朝代：清

南山看雾起，雷为雨吹嘘。淡淡秋无迹，淙淙夜不虚。池塘堪浴佛，稞麦渐仓储。更喜羊脂厚，厨供大嚼初。
西招四时吟·其二
作者：和琳
朝代：清

山阳四五月，嫩绿渐生生。草老刚盈寸，花稀不识名。开窗纨扇废，挟纩纻罗轻。树有浓阴处，都翻纮索声。
西招四时吟·其四
作者：和琳
朝代：清

木炭供来日，陂塘半涸冰。草枯归牧马，寒重敛飞蝇。沙渍衣多垢，山童雪不凝。客游闲戏笔，真个悟三乘。
东俄洛至卧龙石
作者：和瑛
朝代：清

朝发东俄洛，山坳布群髳。迢迢大雪山，万顶覆银瓯。皎然无黑子，寒光射酸眸。绝顶矗鄂博，哈达纷垂旒。乃有高日僧，蹋雪迎道周。敦多伽木嗟，红帽萨迦流。幨帷献酥茶，聊以金帛酬。西南循鸟道，玉沙画而修。前驱乌帽没，乃知下危沟。苍松密排拶，万幢悬碧油。峭壁五色灿，连冈四面幽。宿宿卧龙石，夜半魂夷犹。
中渡至西俄洛
作者：和瑛
朝代：清

朝渡雅隆江，浮梁乃舟造。山谷为我庐，又入西南奥。深林蔽天日，人迹真罕到。凛冽刺毛骨，猬缩马牛踔。小憩麻盖中，有如出冰窖。谁知镜海上，雪比琉璃曜。日华炫素彩，护眼青丝罩。卅里波浪工，白霓愁远峤。所欣阴曀合，绝顶快览眺。四围山卧平，万叠云垂倒。仆从忙戒严，此间多劫盗。潜居黑帐房，长年无井灶。弓箭各在腰，刀剑时悬鞘。斯言咄可怪，我乃粲一笑。饥户守荒山，荒山多虎豹。呼取来坝来，为我作向导。
哈密度岁简胡息斋
作者：和瑛
朝代：清

驿路七千二，年华六十三。伊吾除旧岁，叶尔税征骖。戎俗春光闹，劳人夜梦酣。五更羊胛熟，爆竹听何堪。
嘉平月护送参赞海公统军赴藏
作者：和瑛
朝代：清

万里乌斯藏，千层拉萨招。班禅参妙喜，达赖脱尘嚣。叩额诸番控，雕题百貊朝。家家唐古特，别蚌属庭枭。化雨真无外，三汗旧献琛。穴争同鼠雀，蛮触起商参。未许千锾赎，何难一战擒。圣朝同覆帱，黑子已输忱。青海诸番道，兼衣夏月过。冰天无汗马，雷峤有埋驼。地险达般岭，天通穆鲁河。噶达苏屹老，超蹀快如何。百骑巴图鲁，千员默尔庚。雕弧随月满，长剑倚霜鸣。失策凭垂仲，抛戈耻戴绷。由来古佛国，持护仗天兵。
嘉平月护送参赞海公统军赴藏·其一
作者：和瑛
朝代：清

万里乌斯藏，千层拉萨招。班禅参妙喜，达赖脱尘嚣。叩额诸番控，雕题百貊朝。家家唐古特，别蚌属庭枭。
嘉平月护送参赞海公统军赴藏·其三
作者：和瑛
朝代：清

青海诸番道，兼衣夏月过。冰天无汗马，雷峤有埋驼。地险达般岭，天通穆鲁河。噶达苏屹老，超蹀快如何。
嘉平月护送参赞海公统军赴藏·其二
作者：和瑛
朝代：清

化雨真无外，三汗旧献琛。穴争同鼠雀，蛮触起商参。未许千锾赎，何难一战擒。圣朝同覆帱，黑子已输忱。
嘉平月护送参赞海公统军赴藏·其四
作者：和瑛
朝代：清

百骑巴图鲁，千员默尔庚。雕弧随月满，长剑倚霜鸣。失策凭垂仲，抛戈耻戴绷。由来古佛国，持护仗天兵。
宿头塘
作者：和瑛
朝代：清

阿喇伯桑西，喜宿头塘早。罡风摇板庐，孤枕雪压脑。挑镫不成寐，默坐纡怀抱。砚冻墨不濡，指直笔欹倒。今夜莫吟诗，吟诗定郊岛。呼童仇复眠，起视漫天缟。邮番促晨装，长纤氂牛套。且去问前途，冰镜滑如扫。
宿松树塘
作者：和瑛
朝代：清

苍松傲雪青霄上，六尺方床对松放。清秋月照松间雪，雪月交光松心壮。四时盘错不改柯，夭矫虬龙茁无恙。忆自天戈西北指，大木斯拔疾雷将。旦旦伐之四十年，梁栋尽供都料匠。赖有相传不朽根，迸发孙枝排翠浪。不材偃蹇空山者，剥炼香膏医俗瘴。坚贞木性足千古，任尔行人目皮相。
木鹿寺经园
作者：和瑛
朝代：清

华夏龙蛇外，天西备六书。羌戎刊木鹿，儒墨辨虫鱼。寺建青鸳古，经驮白马初。何如苍颉字，传到梵王居。
班禅额尔德尼燕毕款留精舍茶话
作者：和瑛
朝代：清

法筵肃肃开雁堂，饤坐目食盘成行。葡萄庵罗兼糖霜，饆饠陈黯䭃头僵。藤根騞騞刲乾羊，鸠盘茶杵牛酥浆。龙脑钵盛云子粮，麦炒豆䜺盂釜量。金蘤榻并狮子床，有如嵫景对若光。须臾乐奏鼓？镗，火不思配箫管扬。侲童十人锦彩裳，手持月斧走跳踉。趻踔应节和锵锵，和南捧佛币未将。哈达江噶如缥缃，花球霞氎兜罗黄。馨蒲伊兰螺甲香，主人顾客乐未央。愿闻四果阿罗方，客曰养心妨虎狂。孔戒操存舍则亡，出入无时慎其乡。佛传心镫明煌煌，瓶穿罗縠雀飞扬。儒墨相连理相当，定静止观归康庄，即心是佛真觉王。主人笑指河汪洋，我钻故纸君吸江。
班禅额尔德尼燕毕款留精舍茶话
作者：和瑛
朝代：清
体裁：古风

法筵肃肃开雁堂，饤坐目食盘成行。葡萄庵罗兼糖霜，饆饠陈黯䭃头僵。藤根騞騞刲乾羊，鸠盘茶杵牛酥浆。龙脑钵盛云子粮，麦炒豆䜺盂釜量。金蘤榻并狮子床，有如嵫景对若光。须臾乐奏鼓�镗，火不思配箫管扬。侲童十人锦彩裳，手持月斧走跳踉。趻踔应节和锵锵，和南捧佛币未将。哈达江噶如缥缃，花球霞氎兜罗黄。馨蒲伊兰螺甲香，主人顾客乐未央。愿闻四果阿罗方，客曰养心妨虎狂。孔戒操存舍则亡，出入无时慎其乡。佛传心镫明煌煌，瓶穿罗縠雀飞扬。儒墨相连理相当，定静止观归康庄，即心是佛真觉王。主人笑指河汪洋，我钻故纸君吸江。
越祁连山抵三堡口号
作者：和瑛
朝代：清

一派霜林近小春，荒亭容膝意何亲。六千沙碛开颜处，得见黄花似故人。
过昂吉图淖尔盐池
作者：和瑛
朝代：清

夙沙初煮海，粒民五味厌。青齐伯图继，江淮鹾政添。奇哉祁连顶，天池珠漾帘。停车问野老，野老语安恬。此中饶白卤，往来劳一锨。轮台不淡食，万斛充闾阎。官无榷税扰，民无私贩嫌。售钱斗三十，八口温饱兼。予闻野老语，敛容感至諴。玉华漉北诏，水晶斸南岩。不费炀灶烈，更省火井炎。地道不爱宝，顿教水石咸。天道施美利，绝塞民夷沾。敲诗笑东坡，三月食无盐。
阿克苏浑巴什河
作者：和瑛
朝代：清

地坼长虹渚，天开冷玉峰。穆素融向日，罗卜暗朝宗。一水今如席，三军昔若龙。凿冰千万仞，悬度正严冬。
题巴里坤南山唐碑
作者：和瑛
朝代：清

库舍图岭天关壮，沙陀瀚海南北障。七十二盘转翠螺，马首车轮顶踵望。高昌昔并两车师，五世百年名号妄。雉伏于蒿鼠噍穴，骄而无礼不知量。寒风如刀热如烧，易而无备胥沦丧。贤哉柱国侯将军，王师堂堂革而当。吁嗟韩碑已仆段碑残，犹有姜碑勒青嶂。岂知日月霜雪今一家，俯仰骞岑共惆怅。
题路旁于阗大玉
作者：和瑛
朝代：清

诏弃于阗玉，埋轮蔓草芜。来从西旅道，采自罽宾隅。驾鼓劳天马，投渊却海珠。何如此顽石，罢役万民苏。不刻摩崖字，光明帝德昭。瑞同麟在野，喜见鹊来巢。昆璞依然古，羌戎逖矣朝。鬼神牢守护，莫任斧斤招。
题路旁于阗大玉·其一
作者：和瑛
朝代：清

诏弃于阗玉，埋轮蔓草芜。来从西旅道，采自罽宾隅。驾鼓劳天马，投渊却海珠。何如此顽石，罢役万民苏。
题路旁于阗大玉·其二
作者：和瑛
朝代：清

不刻摩崖字，光明帝德昭。瑞同麟在野，喜见鹊来巢。昆璞依然古，羌戎逖矣朝。鬼神牢守护，莫任斧斤招。
石浦草亭为刘符九
作者：唐世徵
朝代：清

竹覆浑无径，村回此有亭。岸烟随暮雨，渚草带春星。溜引畦三亩，山移翠一屏。徵君自经济，丘壑不求铭。
晓发剑阁
作者：唐乐宇
朝代：清

风雪年前惯，崎岖此再经。鸡声催落月，驴背带残星。路入仙山异，林迷鬼火青。耐寒无别计，醉酒问旗亭。
朝天关
作者：唐乐宇
朝代：清

愁听奔雷百折滩，崚嶒峭阁俯江干。戍旗落日关山迥，铃铎西风草树寒。烟外帆樯通广汉，云中宫阙望长安。题诗莫漫愁孤绝，千古魂销蜀道难。
画眉关
作者：唐乐宇
朝代：清

虬松千尺卷风鬟，苦竹丛深夜雨斑。夹路清猿啼不住，销魂最是画眉关。
观音碥
作者：唐乐宇
朝代：清

道路无平陂，人心自夷险。我来苦频复，韶华虚过眼。流水仍潺潺，白日青霜惨。心折散关西，空山足重茧。造次拔鲸牙，鼓勇吾亦敢。扫石尔何人，题诗破鬼胆。
垂杨
作者：唐以对
朝代：清
体裁：词

兰窗弄晓。渐柳阴照绿，数声啼鸟。翠桁牵衫，三分宵梦愁仍抱。侍儿偏整雕奁早。褪鬟髻、宿花红掉。伴朝云、无奈摧残，寄语今休拗。才把双蛾淡扫。看星靥薄施，杏油纤小。带绾银菱，更教回首盈盈照。春江夜月桃花笑。剪一碧、湘烟晴袅。工夫破得，新拢香鬓了。
华清泉歌
作者：唐仲冕
朝代：清

灵湫百丈阴火煮，浸玉跳珠互吞吐。不寒不热含温和，千人万人涤尘土。开元天子华清游，海棠睡足鸳鸯浮。银河七夕泛牛女，金虾蟆化黄长虬。洗儿初罢赐汤饼，鼎沸还同景阳井。长缨飞散满梨园，铃雨郎当怀绣岭。我闻丁夫壬妃为水仙，潏汨扬华作温泉。飞廉佚女欲大恩，秽行往往遭风颠。骊山岂信不祥地，何处山川容秘戏。老姥曾受《阴符经》，阿环况是瑶池侍。腻涨销沈第二泉，泉底喷嘘冷不然。万年银海无朝烛，空亭甃石生苔钱。
吴江舟中
作者：唐仲冕
朝代：清

短桨出烟汀，烟外闻疏语。野水绿三篙，秋花红半渚。树梢冲雾立，帆影帖波行。更无吹笛过，聊此倚琴横。
吴江舟中·其一
作者：唐仲冕
朝代：清

短桨出烟汀，烟外闻疏语。野水绿三篙，秋花红半渚。
吴江舟中·其二
作者：唐仲冕
朝代：清

树梢冲雾立，帆影帖波行。更无吹笛过，聊此倚琴横。
慈云片影石
作者：唐仲冕
朝代：清

陶山母氏兆，卅年始树表。未为守冢人，欲作移山老。山远不可移，云深不可扫。趼足感秋霜，回首恋春草。片石方且严，隆窊含窈窕。得之菩萨岩，携来仙人岛。山形具体微，云气随心造。鸱夷隔绵邈，马鬣见环抱。岂惟具袍笏，直令怀襁褓。供养琴书间，对影忆诗讨。疏窗入晴晖，时有白云绕。
新安
作者：唐仲冕
朝代：清

秦坑赵长平，楚坑秦新安。祸莫大于杀已降，秦赵之坑若循环。白起项羽皆齿剑，沛公长者先入关。当时人力不相抗，二十万人同日葬。地下应笑诸儒生，议礼不决如降兵。
果克堂联
作者：唐仲冕
朝代：清
体裁：联

克己最严，须从难处去克；为善必果，勿以小而不为。
漂母祠
作者：唐仲冕
朝代：清

淮阴一生误在报，谓我报人人报我。解衣推食当酬恩，鸟尽弓藏竟罹祸。王孙一饭母先哀，望报分明指祸胎。可怜觖望夷钟室，何似全身返钓台。张韩以外功皆狗，张也辟谷韩授首。奇才感动两神人，一黄石公一漂母。
登南岳祝融峰
作者：唐仲冕
朝代：清

炎精贯注出苍冥，颅骨嶙峋表赤灵。青玉坛边横半壁，朱陵台上辟重扃。腾腾光焰争鹑火，冉冉烟霞落洞庭。独拄穹颠暗搔首，晚风聊与酹湘醽。
石室书院和许生仍用东坡和蔡景繁海州石室韵
作者：唐仲冕
朝代：清

东海后孟传经处，礼门初启无歧路。匡鼎说诗解人颐，一扫别风与淮雨。萧公太傅于丞相，汉时人物真有数。类以经术为名臣，俎豆千秋仰祠宇。贤哉教授有二疏，至今楼在还题墓。兰陵郯承辨纷纭，景行皆宜奠清醑。宋世诗豪石曼卿，奇情自是芙蓉主。朐山化作度索山，舒锦错绣映岩户。苏公游接蔡公游，求仙莫羡童男女。我来观海先观澜，秦东门外色飞舞。前辈风流不可期，后来秀杰谁能伍。地道敏树树须栽，春雨养花花正吐。重开石室横皋比，敢谢雷门持布鼓。抗颜都讲方铿铿，挟策从游尽楚楚。不闻冰车铁马声，但与博带褒衣语。兴学当追曲台戴，投诗辄遇平舆许。名章俊句知襟期，琪树琼林重风土。愿同河伯向海若，直以耳孙求鼻祖。花老室荒匪自今，经明行修定如古。笑余何术兼官师，朱墨丹铅度朝暮。
自题乘槎亭观日出图
作者：唐仲冕
朝代：清

亭名始见坡公诗，建亭之处人莫知。我于龙洞读宋刻，亭在山头与海直。龙兴山东烛龙起，山下沈沈夜未已。波光激射梁梠红，如见坡诗图画里。独怜诗和陈海州，陈公名字难搜求。山亭颇似岘山在，湛辈足迹诚悠悠。联吟苏海尚如此，写照秦山徒为尔。图中石壁扫烟霾，笑将题笔当摩崖。
赠万承纪联
作者：唐仲冕
朝代：清
体裁：联

何当报之青玉案；可以横绝峨眉巅。
赵北口
作者：唐仲冕
朝代：清

一奁春縠绉轻纹，十二桥边草色薰。赵北烟波迥无际，竹西风月许平分。莺声渐合芳津柳，帆影遥搴别浦云。绝忆江干风日暖，买鱼沽酒趁斜曛。
阿房故址
作者：唐仲冕
朝代：清

秦人土木楚人火，化作飞尘向空堕。汉武不惜柏梁灾，更起建章连馺娑。熨斗潜移废赤符，渐台一炬无青琐。长乐牛饮面首开，华清象舞腰支亸。从来奢丽极荒淫，必以兵戈荡堆垛。秦王倒海鞭山才，一宫未成三户夥。金银珠玉锢骊山，焚林又被牧童祸。生不得居璇宫，死不得葬蓬颗。昔时可建百丈旗，今日惟见酒帜飘飖柳阴坐。昔时可宴千人帐，今日惟见绣壤平铺麦浪妥。颇讶夷陵报劫灰，但余德水流澹沱。行人休抱牧之哀，大风乍起扬堀堁。
陶潜祠联
作者：唐仲冕
朝代：清
体裁：联

门前学种先生柳；岭上长留处士坟。
题万卷书屋图示鉴儿
作者：唐仲冕
朝代：清

家无负郭田，架有悬签轴。不惜罄俸钱，渐已充床屋。先世颇有藏，贪嗜苦未足。薄宦包山庭，快意屠门肉。且喜百城拥，何妨高阁束。所愿子孙传，汝辈岂能读。余日诵千言，老大徒秉烛。汝不及百言，少小已刻鹄。㞚㞏虽云多，淹洽竟谁属。况彼饶记珠，或乃讥书簏。近时尚考订，栉比致豪秃。达者工词章，华赡夸锦簇。数事非所能，我言维可服。从来万卷通，不如一经熟。穷经务远大，掩卷思往复。《禹贡》治河渠，《春秋》断疑狱。如此荣稽古，不然诮拘曲。汝方补诸生，妄自期令仆。出身重廉能，居家先孝睦。能收已放心，自拓无穷目。求之贵有恒，戒之在欲速。读书善提纲，藏书真式谷。吾年且衰矣，终日勤案牍。汝能任诒谋，吾当返耕牧。
题吴天发神谶碑
作者：唐仲冕
朝代：清

峄山碑经野火焚，泰山刻石亡斧斤。祖龙文字虽奇古，遗壁空说滈池君。吴皓淫虐浮于政，小国亦侈封峦文。国山未禅岩山刻，上天帝言山出银。天玺元年漆月朔，费雩行视华覈闻。其年阳羡表石室，明年天纪纪功勋。是时临平湖开石印发，一千二百八十符瑞何纷纭。五稔青盖已入洛，三段残碣徒埋云。独有皇休明，小篆妙入神。此碑险劲复沈著，一洗东京软美气习追先秦。历千五百有余载，自山转徙亲香芸。筹思亭后几再砺，尊经阁下宜三熏。如何岁在乙丑之皋月，嘻嘻出出起束缊。圣人意盖诛矫诬，燔之俾与臣斯泯。日余宰临津，善卷洞侧摩米囤。今得此碑火前拓，犹识竹根钗股春潮纹。惜哉如此笔，胡弗写皇坟。诗题炯戒忽发慨，若令长在山谷今犹存。
悼妓李生
作者：唐俊
朝代：清
体裁：七言绝句

鹤湖湖水水潺潺，家在横塘第几湾。小径狭斜来往熟，朝朝犹忆上瓶山。
北塘口占
作者：唐保恕
朝代：清
体裁：七言绝句

夕阳落处古塘边，隐见渔灯野岸前。暮影横空堪入画，绿阴深处柳含烟。
夏日寄畅园
作者：唐保恕
朝代：清
体裁：七言律诗

胜境还宜静处看，龙山高压古林峦。清泉滴响晴犹雨，古木多阴夏亦寒。苔藓千年诗境好，烟霞满目鸟声欢。池边翠葛天工巧，消暑忘机坐石栏。
夜泊蓉湖庄
作者：唐保恕
朝代：清
体裁：五言律诗

小金山下路，直接九龙峰。船泊风帆息，星疏月影重。五更鸡欲唱，一枕梦还浓。预检来朝事，披衣听晓钟。
慈云庵
作者：唐保恕
朝代：清
体裁：五言律诗

信步乘凉去，遥听钟乍鸣。经开金佛相，风送木鱼声。水际诗情远，林间夕照明。慈云庵偶憩，蝉韵转凄清。
春夜闻钟
作者：唐保恕
朝代：清
体裁：五言绝句

晓钟初起处，春恨隔春城。残梦忽惊破，满窗风雨声。
春雪
作者：唐保恕
朝代：清
体裁：七言律诗

何处霏霏白满天，遥看玉树灿庭前。残梅零落仍添色，飞絮迷离更带烟。蝶意窥春寒尚压，花魂绕径梦难圆。客来沽酒还添价，欢伯相邀不计钱。
樵
作者：唐保恕
朝代：清
体裁：七言律诗

樵子生来活计忙，薪歌一曲意飘飏。云随担草迷前路，雨湿蓑衣挂绿杨。有客横经来碧落，何人看弈对斜阳。孤琴独抱知音少，流水高山响遂藏。
渔
作者：唐保恕
朝代：清
体裁：七言律诗

生涯逝水趁飞蓬，应笑朝南暮复东。古渡争春江树绿，前溪晒网夕阳红。一樽独酌清川对，三户为邻碧水通。风雨连宵初作涨，投竿艇系白云中。
祝灿英母舅大人八秩大庆
作者：唐保恕
朝代：清
体裁：七言律诗

学业文章两并全，少游泮水老归田。琳琅白发真天相，矍铄红颜是地仙。玉树芝兰含露秀，乔松古柏渥春妍。行年八十称觞乐，已胜他人百岁年。
秋月即事
作者：唐保恕
朝代：清
体裁：七言绝句

西风萧瑟近罗帏，梧影旋移云共飞。金粟满庭香正好，一天冷露湿人衣。
耕
作者：唐保恕
朝代：清
体裁：七言律诗

全我形神乐我天，无求名利便神仙。一犁红雨劳春作，三径白云伴客眠。此日西畴歌鼓腹，经秋南亩喜丰年。带经更复菑畲守，弈世箕裘启自先。
西游湖·其一
作者：唐保恕
朝代：清
体裁：七言绝句

西子湖边迹暂留，六桥烟柳在杭州。新晴佳趣天然好，燕语莺声足胜游。
西游湖·其二
作者：唐保恕
朝代：清
体裁：七言绝句

舟渡西湖水半篙，人游胜地兴弥豪。千岩滴翠波心照，归去苏堤月影高。
读
作者：唐保恕
朝代：清
体裁：七言律诗

凿壁偷光诵古书，何人还笑腹空虚。敢云希圣通三箧，已见奇儿读五车。董子下帷勤问学，倪宽发奋带经畬。功名自古须韦布，黄卷青灯兴有余。
雨止游武陵
作者：唐保恕
朝代：清
体裁：七言绝句

越山越水眼前好，船泊西湖雨顿开。归去江南人问我，也曾一到武陵来。
追饯路可期不及
作者：唐允甲
朝代：清

习池旧侣已萧萧，空返山阴雪夜舠。郭泰亭中知迹少，袁宏江上有人招。青藤翠筱封蛛网，细雨疏镫梦鹿蕉。归去故山高处卧，月明十里听吹箫。
金缕曲·黄鹤楼怀古同燕丘作
作者：唐允甲
朝代：清
体裁：词

一派哀湍泻。溯来源、岷峨万里，东流日夜。鹦鹉洲荒芳草没，烟雨晴川台榭。过几点、西风樯马。千古英雄何处觅，但汤汤、瑟瑟滔滔者。吾有泪，浩盈把。兴亡六代凄凉话。笑多事、仲谋公瑾，争雄图霸。帝子不还王气尽，愁煞江山如画。长太息、浮生幻假。只有仙踪磨不去，卷银涛、鹤影飞来也。一杯酒，向天洒。
题朱石者半水园次李梅公韵
作者：唐允甲
朝代：清

窈窕仙源何处寻，蓝田花雨抱云深。相招胜侣驯苍鹤，独浣烦襟对远岑。灌木夏凉千树夕，芰荷秋老一池阴。沧浪欲洗罗浮梦，物外闲心恣短吟。
临江仙·题山园遥青阁
作者：唐元观
朝代：清

野径苔荒客少到，双扉春昼常关。朱栏曲曲水流湾。莺啼修竹里，犬吠白云间。远翠飞来白似练，望中碧浪青山。桃花烂漫竹成斑，杖藜沽酒出，麋鹿采芝还。
忆王孙·春花月夜
作者：唐元观
朝代：清

月上妆楼花影偏。花浓月淡映湘帘。爱月怜花人未眠。整花钿。学拜深深花月前。
醉公子·题轩外竹
作者：唐元观
朝代：清

庭栽千个绿，好把南华读。我爱此君幽。琅玕戛玉钩。寄情时觅句，枕瑟常眠里。破壁长孙枝，思君十二时。
鹧鸪天·和外，咏柳
作者：唐元观
朝代：清

叶叶撩人太瘦生。枝枝荡漾最轻盈。长堤驿路随云断，小阁疏帘伴月明。邀舞燕，住啼莺。风流张绪是多情。几回欲寄回文字，万缕千丝织未成。
挽曾纪泽联
作者：唐典
朝代：清
体裁：联

天下事大可为，万里总全权，筹笔功高班定远；身后名斯不朽，千秋传信史，题碑我识蔡中郎。
挽左宗棠联
作者：唐启埏
朝代：清
体裁：联

溯隆中未出以前，诸葛名传，早定千秋相业；看关西既平而后，汾阳位显，允推一代完人。
台阳笔记题词
作者：唐培士
朝代：清

作宦曾游大海涛，年逾周甲气仍豪。霜寒荒岛身擒贼，月黑楼船夜带刀。征战不烦宵旰虑，勋名早荷圣恩褒。先生事业功成后，垂老归来脱锦袍。全台风景记分明，往事高谈四座惊。破敌宛然成老将，论文依旧是书生。寒云落日还家梦，白发丹诚报国情。悔不从军同借箸，让君沧海著威名。
台阳笔记题词·其一
作者：唐培士
朝代：清

作宦曾游大海涛，年逾周甲气仍豪。霜寒荒岛身擒贼，月黑楼船夜带刀。征战不烦宵旰虑，勋名早荷圣恩褒。先生事业功成后，垂老归来脱锦袍。
台阳笔记题词·其二
作者：唐培士
朝代：清

全台风景记分明，往事高谈四座惊。破敌宛然成老将，论文依旧是书生。寒云落日还家梦，白发丹诚报国情。悔不从军同借箸，让君沧海著威名。
挽彭玉麟联
作者：唐奂
朝代：清
体裁：联

百战苦英雄，养鹤消闲，功高南宋黄天荡；千年寻古迹，折梅凭吊，名美西湖退省庵。
挽王珍联
作者：唐子山
朝代：清
体裁：联

天遣斯人来，天夺斯人去，天道茫茫不可问；我病先生忧，我苏先生殁，我心耿耿有谁知。
东山即事
作者：唐孙华
朝代：清

湖风尽日响松杉，接席连床共一岩。文到无情真悔作，口除饮酒只宜缄。晚凉欲试蒲葵扇，暑汗频嫌葛越衫。破砚生涯今更拙，谋身端合托长镵。
同宋药州太史登滕王阁
作者：唐孙华
朝代：清

平生想慕滕王阁，未能千里驱轮蹄。岂意云山落吾手，飘然直上凌飞梯。天风浩荡入怀袖，倾刻尘眼开金篦。画栋朱栏照城郭，丹楼碧瓦缨虹霓。吐纳江流九派小，平压雉堞群峰低。落日倒射澄潭影，金波千顷浮玻璃。上扪星辰若有路，下临洞壑疑无蹊。贾客帆墙自来往，风涛出没如凫鹥。跕鸢飞鹘不敢到，长空杳杳鸣天鸡。忆昔骄王盛意气，临风歌舞飘华袿。不惜金钱构飞阁，巀嶪上与烟霄齐。子安文字当时体，纵横万象谁端倪。如何俳语笑仓猝，颍滨一老犹相诋。江河万古终不废，少陵不敢轻排挤。人生游迹过如扫，鸿爪一瞥飞东西。洪都胜地独数此，偶然匹马随双奚。阎公宾客今寂寞，幸有胜友能招携。凭栏徙倚三叹息，山云乱起烟凄迷。一代繁华有衰歇，三王文藻谁攀跻？我行自哂真孟浪，此游聊可骄昌黎。
夏重谈金陵旧事
作者：唐孙华
朝代：清

金陵昔丧乱，炎运值摽季。忽从大梁城，仓皇走一骑。偶窍藩邸璋，自言某王嗣。贵阳一奸人，乘时思射利。奇货此可居，何暇论真伪。卜者本王郎，矫诬据神器。遂修代来功，超逾登相位。权门辇金帛，掖庭陈秘戏。江表张黄旗，王气销赤帜。偷息仅一年，传闻有二异。北来黄犊车，天表自英粹。杂问聚朝官，瞠目各相视。遥识讲臣面，备言宫壶事。诸臣媚新君，谁肯辨储贰。争效隽不疑，竞指成方遂。泉鸠无主人，束缚乃就吏。复有故宫妃，飞蓬乱双髲。自云丧乱时，仳离中道弃。生子已胜衣，壮发犹可数。不望昭阳恩，不望金屋置。愿一见大家，瞑目甘入地。上书欲自通，沉沉力阍閟。诏付掖庭狱，见者为垂泪。不如厉王母，衔愤早自刺。只缘当璧假，翻招故剑忌。诚恐相见非，泄此踪迹秘。灭口计未忍，对面谅馀愧。鸟兽有伉俪，豺虎知乳孳。岂独非人情，捐弃恩与义。嬴吕及马牛，秦晋潜改置。皆从胎孕中，长养崇非类。未闻妄男子，僣盗出不意。龙种乞为奴，狐假得暂恣。兹实众口传，曾见遗老记。疑事终阙如，庶听来者议。
永嘉令马公死寇难，令嗣观察公请于朝，赐谥忠勤索诗
作者：唐孙华
朝代：清

青袍白马塞瓯闽，一命官卑大义均。岂有兵符麾士卒，要将全节感臣邻。君王未识真卿面，战阵甘捐先轸身。尚念天恩未酬答，生儿留作报恩人。
诸葛武侯祠
作者：唐孙华
朝代：清

卧龙潜下国，逐鹿走群雄。慷慨吟《梁父》，总谦拜德公。管萧才岂匹，伊吕望应同。汉庙灵犹在，刘天姓未终。一犁耕陇畔，三顾出隆中。旒缀千年玺，丝悬九鼎铜。黄图分社稷，赤壁扫艨艟。入蜀神基固，分荆狭路通。一嘘火井焰，再起沛乡风。操懿真如鬼，关张并是熊。崎岖箕谷路，流涕永安宫。定计收关陇，深期卜镐丰。杂耕屯渭曲，筹笔洗荒戎。吞貉曾无芥，鞭狐欲折凶。风云开绝业，日月照孤忠。委寄寻前诺，艰危誓鞠躬。三分非素志，八阵渐成功。炎景终移祚，流星忽陨空。宅桑仍索寞，庙柏自菁葱。异地留祠宇，灵旗卷暮虹。
读梅村先生鹿樵纪闻有感题长句
作者：唐孙华
朝代：清

一旅谁知扼紫荆，蜩螗聒耳正纷争。腹书竞伏狐鸣火，手蔗频惊鹤唳兵。直待临危思剪牧，可应先事戮韩彭？石头袁粲真堪惜，自坏边关万里城。
赠赵松一
作者：唐孙华
朝代：清

尼父著《春秋》，大义揭星汉。功罪无匿情，是非有定案。作史与论史，宜以经为断。后儒恣穿凿，如丝各棼乱。收夸尔朱功，寿訾武侯短。蜀魏争正闰，岛索互诋谰。冯道善变通，武媚宜郊祼。邪说既纷纭，大道日离畔。矫矫赵夫子，朱墨久研钻。家贫出负米，宾席弄柔翰。《六经》贮巾箱，三史供点窜。上下数千年，一一如珠贯。笔挟董狐直，书过袁豹半。辩如悬河注，目如岩电烂。论准《过秦》核，语陋《美新》谩。示我两卷书，明窗得吟玩。潜德有必彰，奸谀死无逭。南山岂可移，先零何足按。霍若雺雾披，涣若春冰泮。《明史》今未成，授简多疑惮。白头虽有期，青竹何由汗？如君著作才，固宜参史馆。说经常硁硁，陈史亦侃侃。形诸直如笔，千秋事可判。庶禀鲁史程，得随游夏赞。惜哉擅三长，无人置一算。抱书菰芦中，慨然发永叹。
述古
作者：唐孙华
朝代：清

谗口成铄金，沉舟由积羽。苍蝇正群飞，白璧无完素。臧仓沮孟轲，伯寮诉子路。正直枉者非，妍好丑者妒。芳兰每见锄，实以当门故。道义苟无愆，特立何足惧。由贪而蹠廉，毁誉每错互。孔光诋王嘉，马融排李固。孔马皆大儒，物情常向慕。一朝势利夺，颠倒迷好恶。嗟尔名教人，毋令青史污。
闲居写怀
作者：唐孙华
朝代：清

屈伸固有命，秋毫非人功。三世不徙官，执戟老扬雄。荀爽起布衣，百日至三公。猿臂终数奇，李蔡本下中。方壮既悼颜，皓首仍悲冯。世有巧而踬，亦或拙而通。忧喜塞翁马，得失楚人弓。时命苟不谐，不如安固穷。
鹰坊歌与夏重恺功同赋
作者：唐孙华
朝代：清

水磨园亭清且幽，碧柳阴浓古木稠。偶然携客避炎暑，腥风忽觉来飕飕。云作闲坊为养鹰，名材不惜千金收。板屋羁栖拳铁爪，浮云仰视张金眸。就中海青独称最，传闻出自青海头。锐头猛脑特神俊，自矜耻与群鹯俦。杉鸡竹兔不足取，气吞乳虎欺氂牛。白山黑水出异产，在昔辽代曾穷搜。诛求因结女真怨，无端两国兴戈矛。爱鹤爱鹰皆速祸，羽物何事常招尤。头鹅盛宴付逝水，晾鹰高台成古丘。冰天朔漠馀杀气，江山不改奇毛留。从来异物聚所好，携笼走马来荒陬。人间养鹰如养士，一时效用三时休。多畜驯鸽供喂饲，流血渗漉沾衿喉。填肠满嗉意未已，一饱欲傲梁边鹙。乃知惠养多幸窃，肉食未必皆能谋。虞人悬衡揣斤两，躯骨轻重须相侔。肥苦钝迟瘦无力，上臂能辨劣与优。空仓饥雀日叫噪，一出往往逢罝罦。尔曹攫肉偏远患，得食那敢辞笼囚。譬若猛士飨牛酒，投石奋欲偿恩仇。觜距久闲求自试，常思一举翻高秋。鹰乎鹰乎盍努力，霜天风紧将离韝。鸟中恶物正不少，早拉训狐擒鸺鹠。功成山薮得清廓，愿汝仍化林间鸠。勿戕胎卵惊鸾凤，阿阁万一重来游。
周薪如军门小站屯田赋赠
作者：唐定奎
朝代：清
体裁：七言绝句

津沽细柳作干城，共道将军解用兵。海澨屯田勋不朽，千秋又见赵营平。
题杨贵妃墓
作者：唐定奎
朝代：清
体裁：七言绝句

千古兴亡自有因，如何归罪后宫人。将军若上安边策，何致君王薄太真。
赠姚复庄燮二章·其一
作者：唐寿萼
朝代：清
体裁：古风

四明有狂客，金貂解酒市。男儿七尺身，那不重知己？天风吹海涛，倾听浩云水。谁谓一室中，晤言动千里。泠然闻挐音，翠溢眉间喜。落落数语间，隽永足名理。昔年聆雅奏，铿訇犹在耳。今兹揽飞霞，三日香不止。石窗歘窈冥，结愿从此始。逝将寻鞠侯，饱啖青棂子。
赠姚复庄燮二章·其二
作者：唐寿萼
朝代：清
体裁：古风

去岁画驴券，明年上春官。劳人事行役，获此相见欢。相见慰寂寂，相思浩漫漫。谁为贻舴艋，烟水资盘桓。山寻虎阜峻，湖汎莺脰宽。莺湖界吴越，三匝归飞翰。残月虚幌迥，暮雨孤篷寒。岂不念霜露，百虫俱墐垣。临歧一尊酒，挥手湖之干。东流溯沧海，西笑怀长安。
挽左宗棠联
作者：唐尉廷
朝代：清
体裁：联

曾毅勇位望攸同，戡乱扶危，惟楚有材钟间气；福文襄勋威彪炳，开疆拓地，于斯为盛媲名王。
挽张之洞联
作者：唐尔铭
朝代：清
体裁：联

大局既安从两圣；上台忽陨戒三秋。
秋夕
作者：唐岱
朝代：清
体裁：五言律诗

西山延夕照，渐渐晚凉生。倦鸟栖枝定，疏风下叶轻。云空天一色，水净月双明。放意恣幽讨，秋思入夜清。
咏汉金釭
作者：唐庆云
朝代：清

玩此黄金釭，我怀感古昔。飞燕来赵家，姊妹并殊色。联翩入昭阳，同侍君王侧。昭仪宠更深，宫舍竞华饰。铜沓白玉阶，翠羽绿熊席。壁带为列钱，二等圜一尺。团圞似月明，中嵌蓝田璧。汉宫既为烬，耕夫破荆棘。得此一规铜，尚是西京迹。莫问仓琅门，春燕不相识。
真子飞霜镜歌
作者：唐庆云
朝代：清

我家金石罗文房，案头拂拭开缃囊。晓来启匣见古镜，青铜一片铭飞霜。略似菱花分八角，千年不蚀凝清光。背有古画老桐树，双枝并立栖凤凰。莲花绰约出小沼，神龟游上莲叶香。新笋破泥欲解箨，参差四面皆筼筜。山云轻聚衔半月，下有小几横干将。真子何人在竹下，膝前更见清琴张。仰观星月共皎洁，七弦乍弄神洋洋。仙人春夏坐晴暖，忽将雅操翻清商。一弹閒院有寒气，再弹更觉天苍凉。五更碧瓦一痕破，惊起青女窥鸳鸯。此时凉气满庭树，拂叶惨淡将成黄。阶前明月冷如水，霏霏玉屑沾衣裳。霜华拂拂看不定，冰蚕丝紧鸣指旁。我揽古鉴照双鬓，神清意静吟且长。云净遥天变春夏，每见夜色寒苍茫。真仙千载不知老，我且磨镜同诗藏。
题石室藏书图
作者：唐庆云
朝代：清

选楼启匣爇香烟，共仰慈颜意黯然。今日华封真一品，当时庭训比三迁。半园花木归图内，万卷诗书在膝前。石室洞天皆福地，好将仙馆说琅{阝嬛}。
题石室藏书图
作者：唐庆云
朝代：清
体裁：七言律诗

选楼启匣爇香烟，共仰慈颜意黯然。今日华封真一品，当时庭训比三迁。半园花木归图内，万卷诗书在膝前。石室洞天皆福地，好将仙馆说琅■。
挽张之洞联
作者：唐廷章
朝代：清
体裁：联

障东南七省，秉枢密两朝，自戊戌变政十余年，新旧纷争，砥柱镇中流，手斡乾坤资郭相；文起一世衰，道济天下溺，仅己酉立宪八阅月，规模略备，长城毁万里，情同妇孺哭温公。
临高台
作者：唐建中
朝代：清

临高望秋水，寒镜出尘函。碧藓净孤渚，苍云阴半岩。风传隔院笛，叶送下江帆。正有南来雁，离情孰寄缄。
挽张百熙联
作者：唐建藩
朝代：清
体裁：联

易名追纪阮，彼逢其盛，公值其艰，若论孤忠，诸葛勋劳尤卓绝；遗爱遍寰区，一代经师，百年人表，时方多难，贾生痛哭岂私情。
春申涧观泉歌
作者：唐德亮
朝代：清

九峰驱云峰欲低，寺小烟封鸟不啼。一夜山中长新水，岩前飞瀑骄雌霓。声如雷轰色如雪，随风散珠碎玉屑。高低乘山山势平，石排牙齿水为啮。褰裳绕足生波澜，登高复作临深看。长啸激越斗奇绝，惊湍怒卷天风寒。匡庐石梁在何处，我欲乘风不能去。黄公涧水今如兹，漫说巴江争滟滪。忽然迥首西冷西，岭是风篁亭过溪。蜿蜒其间十八涧，理安桥下涛声齐。逝者如斯应识此，江山今昔烟霜里。一为俯仰一惘然，惟有潺潺犹在耳。不知黄歇来何年，九龙宛颈喷珠泉。
挽张之洞联
作者：唐德萱
朝代：清
体裁：联

道德学问，经济文章，屈指五洲应弁冕；大夫君子，邦人诸友，同声一哭失归依。
贺张百熙60寿联
作者：唐思永
朝代：清
体裁：联

三楚耆英，星辉南极；两朝勋旧，杖献东坡。
挽彭玉麟联
作者：唐慎修
朝代：清
体裁：联

忧与乐交萦，范相以还，廊庙江湖同一辙；地因人并重，船山而后，文章经济各千秋。
挽谭嗣同联
作者：唐才常
朝代：清
体裁：联

与我公别几许时，忽警电飞来，忍不携二十年刎头交，同赴泉台，漫引将去楚孤臣，箫声呜咽；近至尊刚十余日，被群阴构死，甘永抛四百兆为奴种，长埋地狱，只留得扶桑三杰，剑气摩空。
二十六日抵槟榔屿有巫来由王附舟同行观其容貌礼节迥异寻常纪之以诗聊当采风之助四首·其三
作者：唐文治
朝代：清
体裁：七言绝句

粉黛不施施黝墨，六宫面具掩蛾眉。不将真相教人见，自转秋波怨别离。
二十六日抵槟榔屿有巫来由王附舟同行观其容貌礼节迥异寻常纪之以诗聊当采风之助四首·其二
作者：唐文治
朝代：清
体裁：七言绝句

尉佗磊落久称王，绵蕞威仪未敢忘。放踵果然如墨氏，满朝鼻观尽生香。
二十六日抵槟榔屿有巫来由王附舟同行观其容貌礼节迥异寻常纪之以诗聊当采风之助四首·其四
作者：唐文治
朝代：清
体裁：七言绝句

国名竟是没来由，族类朋兴跨亚洲。太息中原正多故，不如海外访髯虬。
五月十三日观奥斯福忒学堂题赠各教习
作者：唐文治
朝代：清
体裁：五言律诗

朝趁星轺发，来登象译堂。平湖羁艇小，讲舍供花香。贤主通酬酢，高才集济跄。百年同树木，名世好留芳。
五月十六日夜望月二首·其一
作者：唐文治
朝代：清
体裁：七言绝句

万家灯火正朦胧，皓魄娟娟入望中。此影曾经照苏武，银琶谁唱大江东。
五月十六日夜望月二首·其二
作者：唐文治
朝代：清
体裁：七言绝句

迷姆河畔梦悠悠，人自伤心水自流。何日乘风便归去，九天探得广寒秋。
四月初三夜雨思亲二首·其一
作者：唐文治
朝代：清
体裁：七言绝句

客行已是乱愁生，况复凄其听雨声。今夜高堂知健饭，梦魂乍越海千程。
四月初三夜雨思亲二首·其二
作者：唐文治
朝代：清
体裁：七言绝句

故园种遍竹千竿，飞出文禽刷羽翰。博得老人开口笑，天涯游子总平安。
新加坡佘氏花园六咏 其一 芳塘
作者：唐文治
朝代：清
体裁：七言绝句

陂塘浅浅水盈盈，绕树虫声掩仰鸣。应为故园春色去，故教暗诉别离情。
新加坡佘氏花园六咏 其三 荷叶
作者：唐文治
朝代：清
体裁：七言绝句

十丈曾闻玉井莲，今看翠盖大如船。何当遍裹青精饭，鼓腹人人作地仙。
新加坡佘氏花园六咏 其二 白荷花
作者：唐文治
朝代：清
体裁：七言绝句

出水丰神白玉姿，清香暗与晓风滋。白华补入皇华咏，总是庭闱眷念时。
新加坡佘氏花园六咏 其五 树色
作者：唐文治
朝代：清
体裁：七言绝句

无边海水梦悠悠，怪底寻春已换秋。红树青山不归去，有人远望独登楼。
新加坡佘氏花园六咏 其六 草茵
作者：唐文治
朝代：清
体裁：七言绝句

芳草依依别院香，重茵叠锦亦成章。莫言芟薙农夫业，零雨应知辟鹿场。
新加坡佘氏花园六咏 其四 竹门
作者：唐文治
朝代：清
体裁：七言绝句

扶疏翠竹结成门，上有盘虬彩凤痕。此径端宜佳士入，炎凉世态莫相论。
新加坡佘氏花园六咏二十六日抵槟榔屿有巫来由王附舟同行观其容貌礼节迥异寻常纪之以诗聊当采风之助四首·其一
作者：唐文治
朝代：清
体裁：七言绝句

蓬头赤足恣婆娑，异俗何缘事礼多。漫笑君王惟守黑，得师能自学暹罗。
有所思四首·其一
作者：唐文治
朝代：清
体裁：七言绝句

极目洪波有所思，九重阊阖欲陈词。玉关羌笛声声怨，太息灵修浩荡时。
有所思四首·其三
作者：唐文治
朝代：清
体裁：七言绝句

极目洪波有所思，绵绵远道葛藟词。归期应向庭前数，记取茱萸插遍时。
有所思四首·其二
作者：唐文治
朝代：清
体裁：七言绝句

极目洪波有所思，离忧再赋北山词。天青海碧无穷处，回首临岐绕膝时。
有所思四首·其四
作者：唐文治
朝代：清
体裁：七言绝句

极目洪波有所思，桃花潭水故人词。赤鱼不达千重海，红豆江南未寄时。
格伦坡听涛
作者：唐文治
朝代：清
体裁：七言绝句

格伦坡迥未称高，揽辔登临兴极豪。漫说钱塘风景好，此涛何似曲江涛。
游日光山
作者：唐文治
朝代：清
体裁：五言律诗

恍入蓬莱境，游人尽是仙。涛长溅澎拜，径滑曲蜿蜒。古寺初鸣磬，平湖好放船。山灵应识我，尘虑渺云烟。
英轺杂咏·月出
作者：唐文治
朝代：清
体裁：五言律诗

海天迟月出，璀璨吐流云。雾气凝空黛，波光皱远纹。前身疑约略，旧梦感纷纭。我欲乘风去，消除万丈氛。
观击剑二首·其一
作者：唐文治
朝代：清
体裁：七言绝句

岂因斫地发狂歌，耿介凌虚气不磨。胜负一家争不得，伐柯且自执吾柯。
观击剑二首·其二
作者：唐文治
朝代：清
体裁：七言绝句

距跃还当击柱呼，英雄屠狗总穷途。诸君故是万人敌，莫学轵深井里徒。
观马上打毬二首·其一
作者：唐文治
朝代：清
体裁：七言绝句

玉骢嘶勒草离离，击鼓鸣钲进退宜。九转弹丸频脱手，休教一篑惜功亏。
观马上打毬二首·其二
作者：唐文治
朝代：清
体裁：七言绝句

莫言相厄两贤逢，揖让犹存君子风。自是阋墙游戏事，他年御侮总同工。
贺张百熙60寿联
作者：唐文治
朝代：清
体裁：联

勋望在郭汾阳文潞国之间，列邦致问；经济迈贺耦耕阎丹初而上，九赋用平。
闻禅
作者：唐文治
朝代：清
体裁：七言绝句

万树茏葱夹道迎，新蝉未夏已先鸣。都因喜见星轺瑞，奏出熏风第一声。
恭祝安春台九十
作者：唐文澜
朝代：清
体裁：七言律诗

犹忆蒲轮下曲阿，杖朝倏忽十年过。争夸日饮珍馐盛，孰识仁声里巷歌。九十几筵同辈少，一堂冠盖后生多。由来人瑞筹添屋，百岁欣看鬓未皤。
登水居可楼
作者：唐文澜
朝代：清
体裁：五言律诗

黄叶孤楼拥，沿流约略通。言寻高子宅，直到可楼中。塔影当窗落，山光入座空。低徊频倚望，葭露思何穷。
官舍
作者：唐文灼
朝代：清

官舍通村曲，居人但掩关。借贫坚酒禁，留病伴春闲。离思孤云外，乡心落照间。便归谁识得，萧飒改朱颜。
听雨
作者：唐文炳
朝代：清

一夜花梢雨，都如落叶声。窗前思妇在，听汝最分明。
江村
作者：唐文炳
朝代：清

村路缘溪曲，人家似辋川。树云低过雨，江草细含烟。禾黍秋风外，牛羊夕照前。谁家伐樵响，惊起白鸥眠。
书院联
作者：唐景崧
朝代：清
体裁：联

安得广厦万千，种竹权为留客地；倚遍回栏十二，惜花仍是爱才心。
五妃墓限支韵
作者：唐景崧
朝代：清

秀姑合伴王袁死，两婢荷梅死更奇。海上鹃啼悲玉带，冢中鱼贯葬琼枝。法华寺畔寻诗碣，魁斗山头吊冷祠。竹沪遥遥埋白发，城南风雨走灵旗。
戒烟限佳真先韵
作者：唐景崧
朝代：清

寂寞帘栊涕泪天，青灯风味割缠绵。埋灰已断昆明劫，受戒休谈印度禅。疆吏火攻开衅日，谏臣卮漏上书年。事关世运终难禁，闻说司农早税钱。
梦蝶园限东真阳韵
作者：唐景崧
朝代：清

劫运河山毕凤阳，朱家一梦醒蒙庄。孝廉涕泪园林冷，经卷生涯海国荒。残粉近邻妃子墓，化身犹傍法王堂。谁从穷岛寻仙蜕，赤嵌城南吊佛场。
沪上有赠
作者：唐景崧
朝代：清

秋风万里送南征，一疏声名满帝城。酒市歌楼寻侠客，人间何处有荆卿。襟怀浊气鬓边香，伧父妖姬醉一场。到此已无乾净土，楼头惟有彗星光。女儿风调数琅琊，姊妹争妍比赵家。七出镜奁双唾袖，果然抹煞沪城花。闻有扶馀在海滨，横磨匣剑秘龙身。便宜一个张红拂，附作虬髯传里人。
沪上有赠·其一
作者：唐景崧
朝代：清

秋风万里送南征，一疏声名满帝城。酒市歌楼寻侠客，人间何处有荆卿。
沪上有赠·其三
作者：唐景崧
朝代：清

女儿风调数琅琊，姊妹争妍比赵家。七出镜奁双唾袖，果然抹煞沪城花。
沪上有赠·其二
作者：唐景崧
朝代：清

襟怀浊气鬓边香，伧父妖姬醉一场。到此已无乾净土，楼头惟有彗星光。
沪上有赠·其四
作者：唐景崧
朝代：清

闻有扶馀在海滨，横磨匣剑秘龙身。便宜一个张红拂，附作虬髯传里人。
白燕限先庚韵
作者：唐景崧
朝代：清

梨花院落柳花天，形影分明瘦可怜。金屋去来留本色，白头羁旅负华年。秋霜楼上佳人泪，璧月宫中狎客笺。何处素心寻旧侣，徘徊王谢画堂前。
郑成功祠联
作者：唐景崧
朝代：清
体裁：联

由秀才封王，为天下读书人别开生面；驱异族出境，语国中有志者再鼓雄风。
黑蝶限先阳韵
作者：唐景崧
朝代：清

百花深处态轻狂，罚著青衣亦自伤。夜梦园中原是漆，春甜乡里更寻香。厌从乐府敲红板，飞上云鬟斗素妆。最苦捉来无觅处，乌纱窗下立斜阳。
郑成功庙联
作者：唐景崧丘逢甲
朝代：清
体裁：联

由秀才封王，拄持半壁旧河山，为天下读书人别开生面；驱外彝出境，自辟千秋新世界，愿中国有志者再鼓雄风。
舟夜不寐怀直夫
作者：唐树义
朝代：清

几年踪迹赋江蓠，四海论交说共谁。别后更无诗可读，近来惟有月相随。曾游五岳君真健，不负千秋我所思。记取长安风雨夜，一樽清对数吟髭。
挽曾国荃联
作者：唐树森
朝代：清
体裁：联

帝心倚重勋臣，合中外讴歌，威福岂止遍大江南北；文正留传牙节，乃后先尽瘁，馨香同不减白下春秋。
答何青耜咏赠鲈鱼
作者：唐树森
朝代：清

鲈羹风味赖翁知，况值加餐待客时。料得濠梁多逸趣，半江红叶换新诗。
挽曾国荃联
作者：唐树楠
朝代：清
体裁：联

负天地浩然之气，荡寇降魔，伯仲有谁如，秋草雨花台亦古；是国家柱石之臣，归真返璞，英灵何处去，大江南北水长流。
座间和念东先生
作者：唐梦赉
朝代：清

柳浪捎檐泛曲尘，相逢一日罢樵薪。谁知羯鼓催花者，总是芒鞋访道人。大笑裸虫皆奇客，偏宜野鹤似闲身。龙华盛会吾徒在，莫待僧瓷话宿因。
念东先生东池见招有作
作者：唐梦赉
朝代：清

疏傅归来酒政宽，黄金日日买清欢。平泉不作儿孙计，世界原如缺陷看。固有镜湖归贺监，曾闻微雨过苏端。敢云二老同时晚，来往风流后正难。
济上留别朱野岩
作者：唐梦赉
朝代：清

湖上红衣摇落时，闲亭竹树寄芳卮。青门射策人皆老，碧岳寻真事已迟。别岸蒹葭留晚照，前溪箫管动离思。《阳关》入破声声慢，知共琴樽更有期。
祈雨茶话
作者：唐梦赉
朝代：清

荷笠先传樵客知，蜗居如甑出休迟。城阴黄鸟穿林早，驴背青帘过市低。偶尔清斋堪噀雨，无端高咏忆围棋。只愁十日淫霖苦，双蟹朋尊欲自携。
过故人旧圃
作者：唐梦赉
朝代：清

十年涧壑共栖迟，往事衰凉有梦知。月照清尊行命酒，秋分霜叶坐题辞。鸣泉初引成渠日，竹树新栽见长时。一自山丘零落后，闲亭无复水平池。
浣溪沙
作者：唐榛
朝代：清

深掩重门白昼清。东风午院落花轻。碧纱窗外雨新晴。烟锁垂杨愁欲结，梦回香阁恨初生。枝头黄鸟一声声。
浪淘沙
作者：唐榛
朝代：清

把盏饯东君。绿皱红颦。为春憔悴不憎春。娇鸟避风翻叶底，狼藉花茵。细雨湿香尘。柳魄梅魂。今年花伴去年人，只有心愁如织锦，别样翻新。
清平乐
作者：唐榛
朝代：清

江南三月。好雨知时节。一夜小楼听不歇。桃花李花俱发。重楼山外青山。春光多在珠湾。试问清风明月，何曾拘管人间。
城头月·本意
作者：唐汝翼
朝代：清

相逢两小心先逗。脉脉秋波溜。绣阁灯昏，春城漏尽，一夜相思够。绿窗悄倚更阑后。碧聚眉峰邹。种种情痴，时时幽恨，毕竟难猜透。
惜分飞·春晓
作者：唐汝翼
朝代：清

一夜东风愁欲绝。料峭春寒彻骨。此际销魂别。海棠枝上留残月。屋角浓阴花补缺。烟外红稀翠叠。鹃泪空啼血，满庭香雨飞琼屑。
夜别陆长倩得青字
作者：唐汝询
朝代：清
体裁：七言绝句

怅别高楼酒易醒，坐闻落叶满沙汀。春来倘忆同游地，无限垂杨梦里青。
折杨柳·昔攀垂柳唱《阳关》
作者：唐汝询
朝代：清
体裁：七言绝句

昔攀垂柳唱《阳关》，柳复垂丝君未还。惟有杨花易飘荡，随风吹得到阴山。
留别沈茂之
作者：唐汝询
朝代：清
体裁：七言绝句

风雅翩翩自不群，荣华入目总浮云。江湖此去无知已，蚤晚移家欲就君。
白翁老公祖请告归淄青岁暮凄其离怀充斥漫赋绝句言别
作者：唐汝询
朝代：清

桂香飘处谒司农，践豆相邀意更浓。不□□旌难久驻，阳关歌即在玄冬。纵然□旷乐闲□，□迹还应拟□□。□□□□□勃辈，几人潇洒在田庐。舒卷随时道益尊，投簪归且卧云根。赤松旧隐华不注，逢着黄庭好共论。临吴清似三江水，镇海威当万里城。谁谓急流难勇退，司徒署里谢归耕。温旨俄然下紫霄，老臣归喜傍渔樵。即愁白下呼庚急，请粟何人引旧条。五茸城里旧遗氓，廿载才通一姓名。正喜论文起东阁，乞身疏巳入承明。长干雨定雪将飞，心逐悬旌怅有违。一曲骊驹千片泪，何人更礼芰荷衣。客中书剑总萧然，谬以雕虫得见怜。□□□□千□□，大江斜□□寒烟。
白翁老公祖请告归淄青岁暮凄其离怀充斥漫赋绝句言别·其一
作者：唐汝询
朝代：清
体裁：七言绝句

桂香飘处谒司农，践豆相邀意更浓。不□□旌难久驻，阳关歌即在玄冬。
白翁老公祖请告归淄青岁暮凄其离怀充斥漫赋绝句言别·其七
作者：唐汝询
朝代：清
体裁：七言绝句

长干雨定雪将飞，心逐悬旌怅有违。一曲骊驹千片泪，何人更礼芰荷衣。
白翁老公祖请告归淄青岁暮凄其离怀充斥漫赋绝句言别·其三
作者：唐汝询
朝代：清
体裁：七言绝句

舒卷随时道益尊，投簪归且卧云根。赤松旧隐华不注，逢着黄庭好共论。
白翁老公祖请告归淄青岁暮凄其离怀充斥漫赋绝句言别·其二
作者：唐汝询
朝代：清
体裁：七言绝句

纵然□旷乐闲□，□迹还应拟□□。□□□□□勃辈，几人潇洒在田庐。
白翁老公祖请告归淄青岁暮凄其离怀充斥漫赋绝句言别·其五
作者：唐汝询
朝代：清
体裁：七言绝句

温旨俄然下紫霄，老臣归喜傍渔樵。即愁白下呼庚急，请粟何人引旧条。
白翁老公祖请告归淄青岁暮凄其离怀充斥漫赋绝句言别·其八
作者：唐汝询
朝代：清
体裁：七言绝句

客中书剑总萧然，谬以雕虫得见怜。□□□□千□□，大江斜□□寒烟。
白翁老公祖请告归淄青岁暮凄其离怀充斥漫赋绝句言别·其六
作者：唐汝询
朝代：清
体裁：七言绝句

五茸城里旧遗氓，廿载才通一姓名。正喜论文起东阁，乞身疏巳入承明。
白翁老公祖请告归淄青岁暮凄其离怀充斥漫赋绝句言别·其四
作者：唐汝询
朝代：清
体裁：七言绝句

临吴清似三江水，镇海威当万里城。谁谓急流难勇退，司徒署里谢归耕。
听纯庵吹箫梅君约同作兼和纯庵
作者：唐炯
朝代：清

乞食封侯等一尘，生还此日倍相亲。百年未半垂垂老，万感于今事事真。我自偷间强作达，君能著述未全贫。诗成送与朱夫子，莫放深杯暗怆神。
挽曾国荃联
作者：唐炳元
朝代：清
体裁：联

棣萼勋华冠今古；竹林风雨黯湖山。
乙卯都门杂感
作者：唐烜
朝代：清

壮岁耽图史，衰年厌绮罗。无官轻束缚，有志悔蹉跎。燕市谁晞发，秦川尚枕戈。书生信枯槁，三复采薇歌。未能追古哲，不敢傲时人。衰病惭通隐，羁栖学任真。镜中吟态苦，衣上酒痕新。去住都非计，閒愁怕损神。南郭方隐几，君平正下帘。新丛培药本，细字认书签。散漫妻孥怪，疏狂故旧嫌。料无白衣使，生惜后陶潜。偶被招邀去，亲知笑我顽。停杯数人物，洗眼看江山。往事宜缄口，新闻足破颜。畏人问出处，曾记点朝班。不觉光阴换，经春又及秋。薰风雏燕喜，凉雨晚蝉愁。物理皆如此，人生当自谋。荣枯千载事，吾道岂蜉蝣。天地此儒冠，馀生托一箪。交疏讥讪少，家远转迁难。偕隐终无侣，盟心殊未寒。平生薄庾信，开府在长安。一代论风雅，渔洋神韵标。明湖赋秋柳，遗恨在南朝。辞汉铜仙泣，朝周玉马骄。前贤如可作，何但客魂销。
乙卯都门杂感·其一
作者：唐烜
朝代：清

壮岁耽图史，衰年厌绮罗。无官轻束缚，有志悔蹉跎。燕市谁晞发，秦川尚枕戈。书生信枯槁，三复采薇歌。
乙卯都门杂感·其七
作者：唐烜
朝代：清

天地此儒冠，馀生托一箪。交疏讥讪少，家远转迁难。偕隐终无侣，盟心殊未寒。平生薄庾信，开府在长安。
乙卯都门杂感·其三
作者：唐烜
朝代：清

南郭方隐几，君平正下帘。新丛培药本，细字认书签。散漫妻孥怪，疏狂故旧嫌。料无白衣使，生惜后陶潜。
乙卯都门杂感·其二
作者：唐烜
朝代：清

未能追古哲，不敢傲时人。衰病惭通隐，羁栖学任真。镜中吟态苦，衣上酒痕新。去住都非计，閒愁怕损神。
乙卯都门杂感·其五
作者：唐烜
朝代：清

不觉光阴换，经春又及秋。薰风雏燕喜，凉雨晚蝉愁。物理皆如此，人生当自谋。荣枯千载事，吾道岂蜉蝣。
乙卯都门杂感·其八
作者：唐烜
朝代：清

一代论风雅，渔洋神韵标。明湖赋秋柳，遗恨在南朝。辞汉铜仙泣，朝周玉马骄。前贤如可作，何但客魂销。
乙卯都门杂感·其六
作者：唐烜
朝代：清

旧业荒芜尽，中年仕宦疏。任饥儿女色，懒复女友书。落叶愁难扫，名山愿已虚。故乡春梦里，父老话菑畬。
乙卯都门杂感·其六
作者：唐烜
朝代：清
体裁：五言律诗

旧业荒芜尽，中年仕宦疏。任饥儿女色，懒复女朋书。落叶愁难扫，名山愿已虚。故乡春梦里，父老话菑畬。
乙卯都门杂感·其四
作者：唐烜
朝代：清

偶被招邀去，亲知笑我顽。停杯数人物，洗眼看江山。往事宜缄口，新闻足破颜。畏人问出处，曾记点朝班。
二哀诗·兰午亭明府
作者：唐烜
朝代：清

沧州吾邻郡，自古多奇士。周旋文字交，知我惟兰子。早岁歌《鹿鸣》，壮年偶出仕。未膺赤绶荣，忽集青蝇矢。一官奚足恋，弃之犹敝屣。归来发藏书，今古究终始。下觑章句儒，前后等糠秕。一身甘支离，众口任訾毁。我时困青衿，相遇长安市。冠盖日纷纭，惟君独伟视。从此弟畜我，论长十年齿。会合常苦悭，两度过君里。君复京洛游，我初弹冠喜。对床话风雨，解囊济庚癸。导我语周详，爱君文丽绮。君忽掉头笑，书生见尚尔。丈夫宏建树，岂在钻故纸。陈编酣糟粕，随人效诺唯。以此取世资，咄嗟尔奴婢。东西日侵略，当引为国耻。衮衮诸公卿，了不知彼己。隐忧伏萧墙，闰位乱蛙紫。嫠恤岂徒然，兴亡有责耳。邻舍闻咋舌，窃骂君狂诡。昧昧我思之，针砭彻心髓。句留逾半载，暌违倏一纪。中间一邂逅，匝月整行李。有如饥得食，颇似鼎染指。誉我学精进，窥君貌衰委。君养丘园高，我痛垩庐倚。朝端争水火，君言斯验矣。三辅暴徒起，爬梳不可止。红巾塞里巷，朝人暮犬豕。官吏莫谁何，父老肃拜跪。君曰乃盗耳，蕴祸在内宄。忌者走相告，凶党抽刃俟。俄顷悉坌集，大索不移晷。倔强就执缚，欢呶醢之已。枯胔暴原野，家人幸料理。不日渠魁诛，沥血为君祀。我困围城中，翠华已西驶。消息故乡来，流涕但抚髀。不得哭寝门，喉梗若结痞。乳臭实召祸，贤哲独遭否。昔约君卜邻，今为君作诔。昔别客魂消，今伤臣质死。造物能穷人，先夺其所恃。欲碎伯牙琴，且隐南郭几。天池有时翻，泉台何日起。安得寄此词，置君幽宫里。
二哀诗·王湘岑参戎
作者：唐烜
朝代：清

王公宁河彦，家山推麟凤。曾祖谥刚节，殉国泰山重。君少负逸才，力学不好弄。追琢成文章，将为清庙供。家贫守世禄，国恩支薄俸。辛苦事櫜鞬，黾勉易章逢。上承老母欢，下教叔与仲。各举进士第，先后玉堂贡。惟君补右职，羽林困羁鞚。时有张勤果，许君为国栋。劝君脱兜牟，论荐储大用。君恋洁白养，甘阻六翮羾。执戟扬子云，思比相如讽。朝出介马驰，暮归摊书诵。我昔客京华，颇好事吟哢。定交杵臼间，羡君识鉴洞。说诗解我颐，论文释我疭。一别忽六年，天为补缺空。君备千城选，我献皋陶颂。重结金石契，忧乐誓与共。造访停吟鞭，招邀破蜡瓮。暖扑东华尘，寒蹋天街冻。快论争轩渠，得句互磨砻。往往拍案起，绝叫惊仆从。君胸罗五洲，强弱分郑宋。谭兵鄙马武，著论先江统。东邻氛正恶，庙堂事倥偬。我适登君堂，独居心有恫。太息事至此，国是尚昏霿。一战将不国，祸变由斯种。我闻疑信参，君言果亿中。岂料庚子夏，畿辅暴徒閧。咄咄密勿臣，乃为市井哄。杀掠遍衢阓，横流如决壅。君守朝阳门，匹马力制控。鸱叫昼日昏，麇聚凶徒众。乱刃随交下，须臾毕酷痛。白骨荡灰尘，碧血滴乳湩。次日我闻知，痴立若呓梦。犹忆十日前，过我食角粽。哭君不成声，赙君不能赗。妻孥仓皇避，凛凛覆巢恐。书史付一炬，遗稿莫甄综。钞存我亦失，慵放亟自讼。我时三上书，不得采菲葑。京华随之覆，䝟貐谁始纵。公卿不解事，安能责愚蠢。良人身尽歼，恩恤徒颁赣。我长君两年，后死其犹瞢。匪仅抒私悼，兼为千古恸。
戊戌纪事八十韵
作者：唐烜
朝代：清

皇帝廿四年，戊戌秋八月。其旬有三日，国乃有大罚。我时官西曹，滥膺折狱职。日抱城旦书，上取司寇谳。是日天向午，旅进缀班列。济济白云亭，冠盖正窸窣。突来高车客，并肩趋上谒。密语人不闻，掉头即揖别。众僚先屏退，行迟独居末。似传中旨至，满堂气惨慄。处分要异常，举动何仓卒。私心妄惴惴，口语互藉藉。或言事虑囚，或言行伏阙。事在三日前，圣主下天綍。归政东朝廷，新进官悉夺。东海大鳗鱼，早惊金钩脱。深宫含盛怒，钩党穷诛灭。罪甚八司马，一一付缧绁。众论方快心，有识甘卷舌。外间喧噪声，禁旅杂街卒。传呼丞相来，肩舆两飘忽。入门坐堂皇，须张面凛铁。趣召主者至，连缚六人出。敕旨星火催，决不待时毕。狱吏走且僵，伍伯整巾袜。须臾各就缚，衣冠尚綷䌨。峨峨四新参，入朝三旬劣。辄思大厦扶，竟触天柱折。其一职监察，抗疏气郁勃。同官侧目久，飞语相诋讦。更有粤布衣，未膺簪与绂。壮志不一伸，连坐太突兀。我时迫近前，木立若朽质。故人乃面之，颜忸心忉怛。传诏官人来，天宪口为述。尔等悉逆党，左右皆曰杀。跪听宣读毕，臣当伏斧锧。林君最年少，含笑口微吷。谭子气未降，馀怒冲冠发。二杨默无言，俯仰但蹙额。刘子木讷人，忽发大声诘。何时定爰书，何人为告密。朝无来俊臣，安得反是实。抗辩语未终，群隶竞牵捽。但闻官人言，汝去不得活。相将赴西市，生死此决绝。扬扬如平常，目送肠内热。步骑夹道拥，闉阇车填咽。丞相亲莅刑，事与往昔别。并有覆巢惧，妻孥不敢诀。引领就白刃，夏侯色可匹。携手入黄泉，夕阳照碧血。今日身横尸，前朝语造膝。幸赖乔公贤，为收无家骨。吏人讫事返，流涕向我说。役卒呈数纸，云是狱中笔。我时但悯默，反覆难终阅。人生遂到此，顷刻化异物。仰见天上月，照人倍萧瑟。徒步归寓庐，入门忘饥渴。家人怪我状，疑是感夙疾。约撮告之知，相对亦气噎。夜半魂梦惊，不觉自嗟叱。国事方艰虞，时政有愆失。徒闻縻好爵，谁肯念王室。养士二百年，辛苦数才杰。贡自九州来，帝曰予惟弼。求治或太急，论事或过烈。庶几鼓朝气，一洗宇宙曀。贾生昔痛哭，绛灌颇不悦。出为长沙傅，谪宦犹称屈。况我祖宗朝，钦哉惟刑恤。未闻禁近臣，中道遭黥刖。不待奏当成，一朝饱屠割。举朝孰营救，到处肆媒孽。罪状在疑似，性命快谗嫉。逝者傥有知，叫阍天听彻。人世无是非，恨难万古雪。我作纪事言，覼缕话畴昔。匪以悼其私，实为愤所切。
挽张之洞联
作者：唐烜
朝代：清
体裁：联

朝廷竟无有白首骨鲠耆艾，魁垒通古今，忧国之大儒，昔闻斯语；平生以未与故乡子弟帣韝，鞠拯持几杖，从公为私憾，兹复何言。
挽曾国藩联
作者：唐焕章
朝代：清
体裁：联

其盛德非下吏所及知，但看回斡乾坤，陶成将相；惟贻谋待后人之嗣事，方慰廿年吐握、四国锜斨。
古木
作者：唐焯
朝代：清

老木参天碧，蛟龙蟠古枝。太阴走雷雨，绝壑战神祇。雨露自天意，风霜犹旧姿。五丁山未辟，大匠岂先知。
黄河
作者：唐焯
朝代：清

黄河三万里，天上忽飞来。九折昆仑倒，中原一线开。奔沙浮日月，朝晦郁风雷。慷慨思神禹，谁为济世才？
自题七夕追忆图·其一
作者：唐照奎
朝代：清
体裁：七言律诗

佳节难为失意人，果然天上胜凡尘。每当乌鹊填桥夕，长是神仙会晤辰。露下霏微光似玉，月明浅淡色同银。羡他多少邻家女，瓜果中庭又竞陈。
自题七夕追忆图·其三
作者：唐照奎
朝代：清
体裁：七言律诗

织女黄姑古共传，未能相乞是团圆。尘寰下界三千劫，丝竹终年五十弦。身世几回伤往事，别离永隔只重泉。当时七巧图亲按，取向深闺空泫然。
自题七夕追忆图·其二
作者：唐照奎
朝代：清
体裁：七言律诗

独向空阶步绕廊，举头蓦地意难忘。桐阴雨过清迎气，荷影风微静送香。一水也应澜不起，七襄底事债还偿。正如辛苦人间妇，机杼终年毕世忙。
自题七夕追忆图·其四
作者：唐照奎
朝代：清
体裁：七言律诗

碧天如水转清幽，罗样轻云散渐收。莫咏大刀飞破镜，暂离小扇已凉秋。缕非长命难羁爱，衣叠空箱未曝楼。屈指中元斋日近，为崇冥福果能不。
雨花台
作者：唐瑀
朝代：清

山蟠江绕树层层，木末危亭晚更登。烟雾不分千里目，牛羊都识六朝陵。城头霞乱宫云散，渡口花浓战血凝。入雒自伤年太早，讵堪转瞬阅衰兴。
挽张百熙联
作者：唐瑞钢
朝代：清
体裁：联

新两千年旧局，自古难言，帝鉴老成心，公真无憾；数十一代名流，如师有几，上为天下痛，下哭其私。
挽曾国荃联
作者：唐真铨
朝代：清
体裁：联

勋业佐中兴，澄清半壁东南，威名亘古；衡湘凋硕彦，感怆大星陨落，砥柱何人。
兴安飞来石
作者：唐纳牖
朝代：清
体裁：五言律诗

飞从何处来，屹立漓江浒。潭月生清辉，烟云恣吞吐。应知瑰异姿，不与俗尘伍。石丈几人呼，米颠自千古。
挽张百熙联
作者：唐绍仪
朝代：清
体裁：联

好我同车，太息蔺廉成往事；断金攻错，谁知韩范本交亲。
丙午夏日归淝西故居有感
作者：唐致隆
朝代：清
体裁：七言律诗

绿树阴浓绕故庐，小桥初放野芙蕖。邻翁争集沽村酒，稚子才能读父书。三径就荒松菊在，一官冷落友朋疏。倦飞暂作投林鸟，待养霜翰拂太虚。
夜不成寐有作
作者：唐致隆
朝代：清
体裁：七言律诗

百感萦回暗自嗟，惊心一瞬几年华。滔滔浊世谁知己，猎猎狂风撼落花。室有琴书身有累，诗为生计酒为家。浩歌不唱凄凉曲，且把襟怀托莫邪。
临江仙
作者：唐芑
朝代：清

屈指春归来稷里，系维一榻西楹。小窗日暖客凄清。晓凰传鹤唳，宵雨咽鼍更。转瞬时光逢浴佛，玉鞭又指遄征。滹沱波险井径横。萍踪随浪远，星剑作龙呜。
临江仙·送玉坡马夫子南归
作者：唐芑
朝代：清

顿足营丘春莫矣，刺苞黄萼方开。芙蓉幕底偶迟徊。心旌南北路，惜别欲盈腮。血泪三更悲杜宇，情深风木生哀。穆陵遥望白云堆。莺花无与共，山水倩谁陪。
南柯子
作者：唐芑
朝代：清

岁近鸟飞疾，宵分蜡泪流。纸窗生白月光浮，无奈冷风掀树、闹枝头。梦去层城迥，醒来单枕羞。山鸡喔喔带更筹，搅乱一生愁绪、在高楼。
惜秋华·九日拟登妙光阁，不果，寄马桂海及家季乔伯
作者：唐芑
朝代：清

嘹呖飞鸿，横晴天、似吐悲秋怀抱。懒上层楼，伤心暮烟斜照。更落叶满阶，风扫残蓼。当轩云扰。凭高处、谁称古趣，沉酣落帽。秋色京华老。想故园蓉菊，正当佳好。次第开、水畔放船能到。萍踪浪寄金台，叹归与、路迢云渺。应道。佩茱荚、一人独少。
月中行·闻筝
作者：唐芑
朝代：清

坐残断续丽谯钟。霜月媚帘栊。秦筝巧按小墙东。曲度六么红。想夫银甲谁言冷。轻拨似莺舌潜通。奈何辄唤雁鸣空。好寄与秋风。
桂枝香·戊午初度，呈刘少钟原
作者：唐芑
朝代：清

鬓霜堆白。竟浪寄萍踪，他乡旅食。玩月才过节后，恰逢今日。栖迟却在鄘南地，想金台、去秋此夕。主情深重，绮寮酒醴，银灯肴核。叹马齿、忽加又一。更剪烛西窗，数敦前席。椒醑盈樽，醉我衰颜生色。人生满百无多见，已年同、陈情李密。雨声廉外，蛩声榻畔，枕酣忘客。
浣溪沙
作者：唐芑
朝代：清

海气来时夕雨成。小窗重叠绿蕉声。教柔肠与客怀盟。剪却灯花催短梦。烧残心事怯长更。愁添丝鬓不胜情。
渔家傲 其一 十二月山家词，和钱舍人葆酚、董孝廉苍水
作者：唐芑
朝代：清

石径春生残艳雪。山边一曲溪流活。瓶漾梅花随意折。和风拂。蓬门也写王正月。炉火拨红茅屋热。南窗杂坐透披褐。韭茁芹芽爽口物。香醪掇。村庄儿女团圆节。
渔家傲 其七 十二月山家词，和钱舍人葆酚、董孝廉苍水
作者：唐芑
朝代：清

炎暑才收流火见。井梧一叶惊秋苑。天隙鳞文云片片。凉侵面。仰看鸟雀填银汉。紫芋缸菱香乍荐。山家风味元称善。四野砧声犹未遍。鹑衣绽。芰荷可制强于绢。
渔家傲 其三 十二月山家词，和钱舍人葆酚、董孝廉苍水
作者：唐芑
朝代：清

最喜桃花春雨足。晓来手自分篱菊。流水潺瑗鸣涧曲。惊飞瀑。荷钱叠水纹成縠。一院落红飞燕蹴。迸泥笋长琅矸竹。好鸟看看来布谷。声声促。樱桃豌豆同时熟。
渔家傲 其九 十二月山家词，和钱舍人葆酚、董孝廉苍水
作者：唐芑
朝代：清

秋老衣裳寒色透。斜风细雨交重九。篱菊花开移户牖。持杯酒。雁声飞遇山窗右。秫稻登埸盈数亩。离离桔柚香堪剖。荡漾湖光峰影瘦。轻霜候。枫林叶老红颜骤。
渔家傲 其二 十二月山家词，和钱舍人葆酚、董孝廉苍水
作者：唐芑
朝代：清

锦样年华看又半。药畦兰砌频浇灌。一夜涨添春水岸。持竿便。鱼儿钓得杨枝贯。远近花香携榼看。踏青有约年年惯。沉醉归来斜照晚。闲庭院。睡浓只觉人情懒。
渔家傲 其五 十二月山家词，和钱舍人葆酚、董孝廉苍水
作者：唐芑
朝代：清

榴火昼明葵艳吐。绿阴小院逢端午。箬叶清芬炊角黍。山深处。蛙当鼓吹翻成部。挥羽半酣筇杖拄。轩窗不断黄梅雨。樾荫送凉冰簟伍。茶烟舞。几看鹤梦松间取。
渔家傲 其八 十二月山家词，和钱舍人葆酚、董孝廉苍水
作者：唐芑
朝代：清

天外清光流顾兔。香舒丛桂飘邻圃。秋逼年华期不误。前山路。翠微深处回徐步。薜荔牵风寒乍遇。乱蛩石罅吟清露。醉月飞觞吾志素。美无度。儿童恰读秋声赋。
渔家傲 其六 十二月山家词，和钱舍人葆酚、董孝廉苍水
作者：唐芑
朝代：清

蝉咽新声天暑酷。北窗一枕忘三伏。隔院高槐环舍竹。花香簇。池蓬雨过如新沐。借得离骚随意读。头科足跣惟吾独。愿得床头酒盈斛。人间禄。蒸梨晚食何须肉？
渔家傲 其十 十二月山家词，和钱舍人葆酚、董孝廉苍水
作者：唐芑
朝代：清

种得寒菘山圃茂。官租不欠秋收后。上瓮香腾新酿酒。君知否。霜天红日三竿透。矮屋数楹茅草覆。小窗暧暧阳和逗。墐户绸缪塞向又。棉衣授。冬来温鲍妻兄够。
渔家傲 其十一 十二月山家词，和钱舍人葆酚、董孝廉苍水
作者：唐芑
朝代：清

奕奕奇花飞六出。帘前飘洒疏还密。榾柮地炉围斗室。凝眸白。方圆到处成圭璧。晚起松斋呵冻笔。千山玉琢供吟臆。俗虑尘襟烹茗涤。添寒色。山茶红映经霜橘。
渔家傲 其十二 十二月山家词，和钱舍人葆酚、董孝廉苍水
作者：唐芑
朝代：清

曝背茅檐披布衲。心闲岁晚无纷杂。比屋柴扉常昼阖。梅香洽。倦眠纸帐容身榻。一任山溪冰尽合。瑶林琼榭风吹飒。芋栗慢煨烧短蜡。整肴榼。声声爆竹除残腊。
渔家傲 其四 十二月山家词，和钱舍人葆酚、董孝廉苍水
作者：唐芑
朝代：清

浴兰抽丝逢谷雨。邻家忙杀蚕桑妇。粉箨新篁解满坞。绿堪谱。焙茶石灶香生户。血染杜鹃红欲吐。酒筒茗椀抽书赌。麦荐尝新初夏序。看渔父。斜阳小港横施罟。
渔家傲 其四 十二月山家词，和钱舍人葆酚、董孝廉苍水
作者：唐芑
朝代：清
体裁：词

浴兰抽丝逢谷雨。邻家忙杀蚕桑妇。粉箨新篁解满坞。绿堪谱。焙茶石灶香生户。血染杜鹃红欲吐。酒筒茗碗抽书赌。麦荐尝新初夏序。看渔父。斜阳小港横施罟。
渔家傲·十二月山家词，和钱舍人葆酚、董孝廉苍水
作者：唐芑
朝代：清

石径春生残艳雪。山边一曲溪流活。瓶漾梅花随意折。和风拂。蓬门也写王正月。炉火拨红茅屋热。南窗杂坐透披褐。韭茁芹芽爽口物。香醪掇。村庄儿女团圆节。锦样年华看又半。药畦兰砌频浇灌。一夜涨添春水岸。持竿便。鱼儿钓得杨枝贯。远近花香携榼看。踏青有约年年惯。沉醉归来斜照晚。闲庭院。睡浓只觉人情懒。最喜桃花春雨足。晓来手自分篱菊。流水潺瑗鸣涧曲。惊飞瀑。荷钱叠水纹成縠。一院落红飞燕蹴。迸泥笋长琅矸竹。好鸟看看来布谷。声声促。樱桃豌豆同时熟。浴兰抽丝逢谷雨。邻家忙杀蚕桑妇。粉箨新篁解满坞。绿堪谱。焙茶石灶香生户。血染杜鹃红欲吐。酒筒茗椀抽书赌。麦荐尝新初夏序。看渔父。斜阳小港横施罟。榴火昼明葵艳吐。绿阴小院逢端午。箬叶清芬炊角黍。山深处。蛙当鼓吹翻成部。挥羽半酣筇杖拄。轩窗不断黄梅雨。樾荫送凉冰簟伍。茶烟舞。几看鹤梦松间取。蝉咽新声天暑酷。北窗一枕忘三伏。隔院高槐环舍竹。花香簇。池蓬雨过如新沐。借得离骚随意读。头科足跣惟吾独。愿得床头酒盈斛。人间禄。蒸梨晚食何须肉？炎暑才收流火见。井梧一叶惊秋苑。天隙鳞文云片片。凉侵面。仰看鸟雀填银汉。紫芋缸菱香乍荐。山家风味元称善。四野砧声犹未遍。鹑衣绽。芰荷可制强于绢。天外清光流顾兔。香舒丛桂飘邻圃。秋逼年华期不误。前山路。翠微深处回徐步。薜荔牵风寒乍遇。乱蛩石罅吟清露。醉月飞觞吾志素。美无度。儿童恰读秋声赋。秋老衣裳寒色透。斜风细雨交重九。篱菊花开移户牖。持杯酒。雁声飞遇山窗右。秫稻登埸盈数亩。离离桔柚香堪剖。荡漾湖光峰影瘦。轻霜候。枫林叶老红颜骤。种得寒菘山圃茂。官租不欠秋收后。上瓮香腾新酿酒。君知否。霜天红日三竿透。矮屋数楹茅草覆。小窗暧暧阳和逗。墐户绸缪塞向又。棉衣授。冬来温鲍妻兄够。奕奕奇花飞六出。帘前飘洒疏还密。榾柮地炉围斗室。凝眸白。方圆到处成圭璧。晚起松斋呵冻笔。千山玉琢供吟臆。俗虑尘襟烹茗涤。添寒色。山茶红映经霜橘。曝背茅檐披布衲。心闲岁晚无纷杂。比屋柴扉常昼阖。梅香洽。倦眠纸帐容身榻。一任山溪冰尽合。瑶林琼榭风吹飒。芋栗慢煨烧短蜡。整肴榼。声声爆竹除残腊。
踏莎行
作者：唐芑
朝代：清

烟冷寒炉，月窥帘幕，绕枝惊起南飞鹊。可堪孤馆闭清宵，雁鸿声度灯花落。絮被初温，风飙又作，更长数尽分明柝。破愁未破梦难成，鬓丝莫怪霜花薄。
踏莎行·送春
作者：唐芑
朝代：清

蝶翅晴翻，柳绵昼飏，艳春欲去堪惆怅。身如萍梗滞青丘，故园花岛知何状。无计能留，有情莫谅。雕栏芍药看将放。漫拈不律送春归，东君应惜人贫况。
三弟久客历下诗以招之
作者：唐芳第
朝代：清

裂帛书离字，齐东寄旅人。可怜池上草，愁杀梦中春。稚子饥寒色，慈闱老病身。平原虽爱客，莫更久风尘。
洞房曲
作者：唐芳第
朝代：清

软金屈戌开鸳鸯，花符细字呼徐娘。绿云半堕莲花妆，雅鬟十五携履箱。琵琶百啭春漏长，娇歌欲递迟龙香。临筵催赐青雀觞，海棠滴露低红芳。流苏压钩金锵锵，铜球宛转添都梁。殢人缓缓收鸣珰，花枝故恼东风狂。银屏叠叠遮琐窗，长夜辽辽天未央。横娇妒宠谁能望，春光不到翾风房。
三笑亭联
作者：唐英
朝代：清
体裁：联

桥跨虎溪，三教三源流，三人三笑语；莲开僧舍，一花一世界，一叶一如来。
昌江夜泛过玉笋峰
作者：唐英
朝代：清

浮梁西去昌江隈，两拳岌立江天开。造物直自鸿濛辟，神工鬼斧惊奇材。削出芙蓉双蓓蕾，棱收皱隐凝崔嵬。女娲失手落江浒，嶙嶒激取蛟龙怒。几番欲攫夜光珠，矶磹霹雳随风雨。青山碧树同春秋，朗月明星照今古。今古春秋亿万年，峣峣玉柱撑空天。三百六十滩水恶，狂澜到此流涓涓。玉山不颓清流在，米家长揖徒成颠。莫将嵩岱藐拳石，海田纵变无移迁。
能仁寺憩白堂联
作者：唐英
朝代：清
体裁：联

古刹有真如，最庄严七层宝塔；老僧无障碍，大供养一个庐山。
起蛟行
作者：唐英
朝代：清

起蛟起蛟天茫然，好生好杀敢问天。一蛟方生万户死，江左江右常若此。蛟也幸矣民堪怜，江村溪堡填深渊。蛟生于天何功德，民死于蛟何冤愆。将欲殄恶彰天讨，洪涛谁见分愚贤。更谓民孽应浩劫，狂蛟司命天无权。天不见苍头黔首蚩蚩子，骨肉漂流一时死。攀流触浪命悬丝，呼救号天天不理。纵使万死漏一生，庐舍田园空逝水。今宵新鬼昨宵人，昨日富室今孤贫。一草一木天生意，忍驱赤子饱鬐鳞。安得周处斩蛟剑，遍搜溪谷穷涯津。尽斩蛟头扫种孽，狂澜永尽无沈沦。
壬午七十书怀·其一
作者：唐莹
朝代：清
体裁：七言律诗

出手名场再得庐，升庭三叹有遗珠。文章未许窥鸾掖，慷慨曾经问狗屠。咒水黄巾纷寇盗，扶风绛帐罢生徒。城防溃后乡团散，愁绝南飞绕树乌。
壬午七十书怀·其二
作者：唐莹
朝代：清
体裁：七言律诗

窄袖单衫捧檄行，秣陵城外汉家营。非无马服军中将，惜少龙骧水上兵。六代黯销金粉气，九重思听鼓鼙声。人才支柱谈何易，蒿目时艰愧此生。
题黄鹤楼
作者：唐莹
朝代：清
体裁：联

地当黄鹄矶头，看金碧凌空，凭堞莫忘乘障日；我住青莲祠畔，感沧桑变幻，登楼同是望家人。
减字木兰花·舟中晚照
作者：唐蕴贞
朝代：清

盈盈一水。淡绿浓青分燕尾。天际苍茫，不是征人不断肠。夕阳倒影。风定波平船自稳。碧草迢迢。过了长桥又短桥。
双双燕·归燕
作者：唐蕴贞
朝代：清

花朝过了，看帘幕深深，乍喧还冷。雕梁似昨，寂寂绣窗人静。且向花间问讯。怎花亦、无言似恨。飘然渡过前轩，忙煞秋千月影。斜趁。东风去迅。正结伴归来，夕阳红尽。似曾相识，暗把乌衣重认。认是江山粉本。又无奈、黄昏时近。愁损曲曲柔肠，化作相思寸寸。
台城路·儿子受祺通籍后，仍从戎，山左军事方殷，不容以思亲误之，书此以勖其志
作者：唐蕴贞
朝代：清

宫袍不把兜牟换，应怜绝裾温峤。旗拥银螭，符分玉虎，未许刀环唱早。欃枪待扫。愿绘上麒麟，传来画稿。千里燕云，多应回首扰怀抱。秋风蒪脍纵好，便早脱征衫，依旧难了。塞雁归迟，戍人望远，梦里泰山云绕。关山非道。知汝意皇皇，余怀渺渺。月朗明湖，此情应共照。
台城路·和雁邱词
作者：唐蕴贞
朝代：清

扣空秋影函江碧，双双死生相许。矰羽飞来，柔肠遽折，望断潇湘烟雨。斜阳远渡。只垄上西风，尚留咽语。汾水惊泷，至今犹□带凄楚。谁歌河满古调，为君双泪落，凭吊千古。蓼影分红，残碑晕绿，别有伤心无数。返魂香炷。愿化作鸳鸯，依然飞去。谱入哀弦，一声声更苦。
唐多令·秋海棠
作者：唐蕴贞
朝代：清

何处问红妆。花开总断肠。便无风也自悽怆。者是离魂魂外影，有寒月、总昏黄。巧与借韶光。斜阳冷到窗。奈朱颜已是秋娘。淡染胭脂轻著粉，恁消受、晚来凉。
如梦令
作者：唐蕴贞
朝代：清

遥夜夜凉如水。晓起冷清清地。小雨一丝丝，欲避愁城无计。无计。无计。帘外海棠花睡。
念奴娇·白荷花
作者：唐蕴贞
朝代：清

天然爱好，却轻妆淡冶，盈盈堪掬。记得杨妃新浴罢，早与安排金屋。水佩低徊，冰肌绰约，可许消尘俗。素娥多态，广寒移去同宿。不见带雨梨花，迷离疏影外，娇容似沐。只恐西风容易起，写入相思一曲。争似凌波，云鬟雾鬓，映得人如玉。横塘秋悄，相看应妒波绿。
扬州慢·题白石小像
作者：唐蕴贞
朝代：清

一代词宗，半生落拓，布衣空老江湖。论先生□□，合伴林逋。记吹得、玉箫声彻，小红低唱，此亦仙乎。□马藤花下，不堪泪洒啼鸪。暗香疏影，问梅花、消息何如。纵乌帽风流，龙眠图画，但写眉须。三十六陂烟雨，更谁怜、一棹菰蒲。独巢湖一曲，至今犹自追摹。
桂殿秋·晚眺
作者：唐蕴贞
朝代：清

帆影去，绿潺湲。鸬鹚飞破白芦烟。闲云来去浑无定，山影依稀日半衔。
浣溪沙·秋千
作者：唐蕴贞
朝代：清

一簇娇红一缕烟。东风装点杏花天。垂阳影里架秋千。素绮衫飘蝉翼薄，红罗鞋绣凤头尖。踏青偏有许多闲。
疏影·菊花
作者：唐蕴贞
朝代：清

芳红尽歇。剩逸艳幽香，还更清绝。花瘦如人，情淡于春，阅尽几多炎热。蛾眉虽自伤迟暮，珍重得、此生晚节。对一樽、疏影横斜，酽得醉来颜色。人道秋光老也，纵霜严露冷，犹任催折。寂寂东篱，几度黄昏，剩有残枝待月。幽人不与怜憔悴，更何许、空山太息。尽断魂、风雨重阳，守我向时孤洁。
相见欢
作者：唐蕴贞
朝代：清

归期总是无期。寄相思。只在淡红芍药、白蔷薇。人如醉。空垂泪。立多时。不觉隔帘凉透、一丝丝。
绮罗香·雪意，和钱塘吴诵芬
作者：唐蕴贞
朝代：清

雾影低迷，烟痕作态，为酿一天寒艳。清冷如斯，谁把玉奴频唤。看樽前、起舞因风，渐帘外、飞花成片。甚闲情、整日恹恹，望云不远望人远。是谁高卧偃，不觉光阴暗度，梅花开遍。做不成春，偏向春来消散。问灞桥、诗思谁传，算只有、幽人缱绻。更那堪、白发萧萧，望青山不见。
踏莎行·花朝
作者：唐蕴贞
朝代：清

绿拥螺鬟，青描燕尾。天涯芳信垂杨里。二分春色到花朝，一分先自随流水。阑曲堪凭，楼高休倚。东风怕到销魂地。莫言对酒便忘愁，千杯难泼愁如海。
踏莎行·送春
作者：唐蕴贞
朝代：清

草软晴郊，花飞南浦。春归既是春来处。留春无计送春行，行行目断西陵路。寂寂池塘，深深院宇。年年好景愁中度。今朝才却送愁归，无端又被愁留住。
转应曲
作者：唐蕴贞
朝代：清

芳草。芳草。绿遍西陵古道。小楼生怕登临。况值江南暮春。春暮。春暮。帘幕家家飞絮。
醉春风
作者：唐蕴贞
朝代：清

玉碗冰蛆酒。银甲调筝手。甘州歌罢又伊州，骤。骤。骤。南浦春归，小园花落，绿窗人瘦。蚱蜢瞿塘口。载得相思否。午潮落尽暮潮生，咒。咒。咒。南浦春回，小园花好，绿窗人寿。
醉花阴·步漱玉韵
作者：唐蕴贞
朝代：清

午睡偏宜消永昼。香爇金炉兽。花影故迟迟，捲起珠帘，帘外凉飔逗。敲棋直到三更后。映绿灯红袖。休道不寻思，斗得双眉，暗蹙春山瘦。
长亭怨慢·腊梅
作者：唐蕴贞
朝代：清

饶枝缀、黄金娇蕊。绰有微香，嚼来无味。记取春阑，海棠花下烛频灺。岸容何似，偏未解、垂怜意。不是素心人，怎怪得、朦胧如睡。古驿。待持将赠远，此去故人千里。江南消息，早又报、时逢腊尾。料应是、笑我冬烘，叹只有、篱边堪倚。莫去逐芳菲，还共幽人垂泪。
长相思
作者：唐蕴贞
朝代：清

秋风清。秋云轻。镜里秋人病不禁。秋声枕上听。秋山青。秋水平。江上秋花送客程。秋潮逐浪生。
次慧清上人漫兴诗韵
作者：唐观复
朝代：清

春风瑶草遍芳畦，兰若应来上士栖。点屐苍苔缘石磴，营巢紫燕啄香泥。汲泉供佛瓶光合，挥麈谈禅锡影齐。丈室慈颜如宝月，夜深同照法轮西。竹里柴扉静不封，瞿昙向此息芳踪。三竿红日摇春殿，万里寒潮和晓钟。绕径菜花飞蛱蝶，环池松影卧蛟龙。吟来金偈凭谁问，有客穿霞度紫筇。
次慧清上人漫兴诗韵·其一
作者：唐观复
朝代：清

春风瑶草遍芳畦，兰若应来上士栖。点屐苍苔缘石磴，营巢紫燕啄香泥。汲泉供佛瓶光合，挥麈谈禅锡影齐。丈室慈颜如宝月，夜深同照法轮西。
次慧清上人漫兴诗韵·其二
作者：唐观复
朝代：清

竹里柴扉静不封，瞿昙向此息芳踪。三竿红日摇春殿，万里寒潮和晓钟。绕径菜花飞蛱蝶，环池松影卧蛟龙。吟来金偈凭谁问，有客穿霞度紫筇。
挽曾国荃联
作者：唐赞彝
朝代：清
体裁：联

满门相业，威福包融，先后定河山，列土宠传龙虎节；盖世勋名，苍黔永誉，讴歌遍中外，大星终宿帝王都。
二月廿九日秋审过堂抚辕大堂外设公案三座邵小村中丞居中位余与藩司居东西位恭纪
作者：唐赞衮
朝代：清

左右班联肃，寅阶旭日宾。垂衣钦舜治，解网慕汤仁。三宥恩施大，群生感被均。哀矜心勿喜，欲使众情伸。
余葺吕祖祠中有姚石甫先生莹禄位神碑行香后恭纪一截
作者：唐赞衮
朝代：清
体裁：七言绝句

海隅治绩平激湍，买犊渡虎今犹传。前尘已远愧学步，瞻拜禄位陈豆笾。
偕施云舫许蕴伯游竹溪寺
作者：唐赞衮
朝代：清

曲径入幽邃，钟鱼寂不闻。一亭寒抱石，万竹绿搀云。蓬壁题诗富，兰言入座芬。野花披锦帔，谁觅五妃坟。
光绪十八年1892三月初六日筱村中丞按试台南正在明伦堂讲书忽地大震因以诗纪之
作者：唐赞衮
朝代：清

堂皇高坐地震惊，满堂漰湱洪涛声。如驾海舶樯忽倾，头目眩转浮沧溟。诸生罢讲相向瞪，魂摇气慑神渐惺。须臾奠定邀神灵，险遭不测人其坑。我于其中浩叹兴，两间无处无亏盈。世界本由缺陷成，自古断鳌鳌足胫。扶舆毕竟谁支撑，赖有青门鼎力争。乾坤浩荡陂竟平，敢忘此日心凌兢。
光绪甲午自春徂夏阖郡不雨农人难于布种心窃忧之仍旧恭迎冈山观音大士入城中是日神甫降而雨大作自午至戌四野均沾非神之赐不及此喜而以诗纪之并酬神惠。
作者：唐赞衮
朝代：清
体裁：古风

去年苦旱暵，民力嗟已竭。幸早叨神贶，来苏被甘泽。今年春徂夏，炎炎炽烈日。有如病后病，元气讵能摄。方社殚圭璧，夜愁星斗灿。家家插柳枝，鼓声每达旦。市既禁屠宰，厨亦绝薤蒜。迎神冈山寺，涓滴出山半。须臾云忽起，飞雨急如弹。流潦满中庭，檐溜深没骭。一润苏万槁，伟哉神力化。慈悲视众生，不啻保婴赤。感召良有因，惩劝示威德。蚩蚩有何辜，神慈终悯恻。老稚共欢呼，喜气溢里闬。微诚或感孚，齐明郁鬯灌。
六月初七日夜获甘霖连日大雨滂沱赋此志喜
作者：唐赞衮
朝代：清

蕴隆何瞵瞵，亭午赤日高。望霓愿未酬，眼穿心尤焦。岂料一霎风，为我驱郁陶。是时碧宇朗，霾翳无纤毫。陡泼数升墨，群峰青忽韬。龙爪攫昏黑，隐跃空中翱。捲海向天泻，拗怒不受绦。空阔战雷电，势等钜鹿鏖。小声珠走盘，大或翻狂涛。忽若辟天育，万马纷腾槽。又似黄流驶，过闸奔千艘。三农手加额，饥寒无啼号。弹冠谢甘澍，神贶欣溥叨。
净翠园截句十二首姑录其三馀从删汰
作者：唐赞衮
朝代：清

晓风残月酒醒迟，半榻茶烟一卷诗。秋色满园关不住，东篱又近菊花时。
台俗富而悍僿而不文余葺横舍召生徒月必以试巾卷盈廷储金钱若干为母入其子为书院费复选刻海东课艺藉开文教风气由是荒陬僻陋多文学之士矣
作者：唐赞衮
朝代：清

海邦玉尺费裁量，纸价居然贵洛阳。漫诩门前桃李盛，天教栽植到遐方。
台南城外有开元寺甚幽静游毕题壁一诗
作者：唐赞衮
朝代：清

幽云遮野墅，飞雨过沧溟。杰阁几人倚，晚涛同佛听。烟蒸海气白，风闪寺灯青。愿逐南飞鹤，高吟入杳冥。
台南洋药充斥奸商漏私动与海关相龃龉判牍后慨然赋此
作者：唐赞衮
朝代：清

烟土流毒久，滥殇由海关。蠹吏饱其私，窳贾缘为奸。鲸鳄横睥睨，谈笑生波澜。虚声肆恫喝，时局殊艰难。
台湾道体制甚崇有巡捕戈什标兵每逢开印封印兵队站围俨然海外封疆也
作者：唐赞衮
朝代：清

峨峨戈什亦彯缨，兵卫分屯列队新。赢得旁人时戏语，俨然海外一疆臣。
台郡水多咸余用泰西法招匠凿自来水井铁管下五十丈不得水
作者：唐赞衮
朝代：清

泰西成法细搜求，一喝何难倒逆流。岂是汲深虞绠短，故教活水阻源头。
和邱仙根山长元韵
作者：唐赞衮
朝代：清

春风桃李簇花开，云海身亲洗眼来。衣钵师传钦硕学，始知岩邑有澹台。
和邱仙根山长元韵·其二
作者：唐赞衮
朝代：清

南国甘棠爱戴同，园亭结构喜尤工。斐亭艳说江郎笔，独有才名压海东。
咏西螺柑·其一
作者：唐赞衮
朝代：清

离离青磊砢，佳种出螺西。斗酒倾三雅，官衙莫听鹂。
唐赞衮
作者：唐赞衮
朝代：清
体裁：古风

牢盆习以疲，国课日以竭。况有儇薄徒，罔利穷杪忽。鼠窃术诡憸，狼吞贿乾没。流极将何穷，黯思竖毛发。
壬辰三月赴台北秋审赋纪一截
作者：唐赞衮
朝代：清

一死经霜决，三年系铁留。赭衣何日脱，执笔不胜愁。
张月楼军门督师剿番喜得捷报赋贺
作者：唐赞衮
朝代：清

番民搆衅肆摧残，闻道擒渠及岁阑。罪大岂容天网漏，恩深终负海波宽。春随露布风先到，月近筹楼夜不寒。他日凯还归振旅，长途日日望平安。
梦蝶园
作者：唐赞衮
朝代：清

门迎魁斗美人乡，寂寞园亭冷夕阳。一枕陶然谁唤觉，蘧蘧为蝶忽为庄。残碑鬼物护山河，中有高人隐薜萝。化蝶寻秋香入梦，感时花溅泪痕多。
梦蝶园·其一
作者：唐赞衮
朝代：清

门迎魁斗美人乡，寂寞园亭冷夕阳。一枕陶然谁唤觉，蘧蘧为蝶忽为庄。
梦蝶园·其二
作者：唐赞衮
朝代：清

残碑鬼物护山河，中有高人隐薜萝。化蝶寻秋香入梦，感时花溅泪痕多。
沈吉田中丞挽诗
作者：唐赞衮
朝代：清

蛮风催送出山云，莽莽烽烟蔽夕曛。偷渡中流狂击楫，投艰历险懋勋勤。持躬玉立壁千寻，缔造经营矢荩忱。海上甘棠无恙在，碑镌遗爱泪痕深。捧檄分巡始识荆，人从疏阔见真情。世间信有贤梁孟，图报无方百感生。
沈吉田中丞挽诗·其一
作者：唐赞衮
朝代：清

蛮风催送出山云，莽莽烽烟蔽夕曛。偷渡中流狂击楫，投艰历险懋勋勤。
沈吉田中丞挽诗·其五
作者：唐赞衮
朝代：清

捧檄分巡始识荆，人从疏阔见真情。世间信有贤梁孟，图报无方百感生。
沈吉田中丞挽诗·其四
作者：唐赞衮
朝代：清

持躬玉立壁千寻，缔造经营矢荩忱。海上甘棠无恙在，碑镌遗爱泪痕深。
甲午1894人日由陆赴台北道出台中邱仙根以诗招由寓鳌绕道山居一访杜二拾遗草堂竟以俗冗不获税驾仙乡仍用元韵奉酬
作者：唐赞衮
朝代：清

乘风自南来，踏月复北去。仙云不可攀，相思殢烟树。老范意殷勤，停骖且小住。借问山中人，结庐在何处。
癸巳1893夏台南郡久不雨时余随同镇道虔诚祈祷不胜殷盼赋此
作者：唐赞衮
朝代：清

赤日烁田园，渴雨麦焦死。田园复何有，黄埃间苍耳。痴龙抱珠眠，无术鞭之起。农夫吁群神，邑令走社壝。我心方惄然，咎人更咎己。闭门星月下，陈词窃长跪。谴责加闾阎，请自长官始。瘝职当受辜，勿移于赤子。祝罢复出祷，惭惶意无似。何时雨倾盆，野色青一洗。
范继庭同年馈自鸣钟赋谢·其一
作者：唐赞衮
朝代：清

一年三百六旬，一日一十二时。同年同官相遗，台地可识地支。
衮于辛卯1891奉檄权台臬道下车伊始即以清理庶狱为务时值生番滋事势将用兵判牍之暇慨然赋此
作者：唐赞衮
朝代：清

巡海兼理刑，出入两持平。番民时搆衅，用刑复用兵。杀戮无已时，哀矜我黎氓。所愿百里才，狱毋畸重轻。
西门外有桥将圮余筹款改建颜曰镜清桥刊有篆碑竖于桥侧
作者：唐赞衮
朝代：清

圣朝东顾极蓬瀛，愧我分巡领赤城。但愿虹梁作鳌柱，波平如镜靖鲵鲸。
道署前一日火起余率属徒步驰救传令本标兵弁舁署置水龙灌扑幸得大雨时行火焰浸熄
作者：唐赞衮
朝代：清

赤云夹日金乌吞，祝融御空乘朱轩。大地忽作秦宫燔，不可向迩如燎原。猛势排荡裂厚坤，大声拉杂喧海垠。红光燄燄浮朝暾，居人四出如惊猿。焚彻大逵通余辕，亟令标弁腰带鞬。率属汹汹车无幡，列校严比将军屯。黑云前导长竿㠾，郁攸气逼如炙膰。挈持瓶罂兼瓦盆，五石之瓠浮大樽。水能倒吸银河翻，欲撼天阙为平反。壮士奋怒众目瞹，波涛下注濡地根。焦头烂额哀元元，虔诚默祷叩帝阍。须臾融风熄市垣，大雨一洗疮痍痕。三十六皇皆手援，焚香再拜酬天恩。
书傅素余诗卷后即以赠别
作者：唐金
朝代：清

与子同为客，归途却异天。苦吟消驿路，远梦入江船。离隔又今日，唱酬知几年。怀余应有赋，取次续新编。
入九排至桐太墟
作者：唐鉴
朝代：清

猿声啼不住，远在半峰间。岭树溪云合，村篱涧水环。蛮烟通象郡，夜雨入猺山。一路逢田父，提壶有笑颜。
巢县漫滩围盆渡
作者：唐鉴
朝代：清

盆高二尺围丈余，数人环坐中心虚。篙师持篙撑徐徐，前仰后俯波中凫。平时积贮供仓储，此盆本是田家须。兹逢大水盈沟渠，沿山之下浸为湖。以盆当作中流壶，我本砥砺希廉隅。斲方为圆觚不觚，济人无术胡为乎。依然一样画芦葫，今年奔走穷长涂。先驱楚粤后齐吴，朅来水澨舟楫无。揭衣就渡双跏趺，有如鸱夷逃陶朱。又如木罂斩龙且，坳堂一芥差相殊。冰床水马都不如，何妨缩瑟同侏儒。荡漾中央小似盂，逦迤登岸理我裾。欲挽河伯与之书，毋使赤子化为鱼。
庐州陷江中丞阵亡诗以哭之
作者：唐鉴
朝代：清

中丞英爽一儒生，三载披坚卓有声。正冀登坛推上将，谁知授命死危城。征南浑是春秋义，蜀相长垂宇宙名。欲问庐江消息渺，几回惆怅泪纵横。
秋夜
作者：唐鉴
朝代：清

槛外露华盈，垂帘气独清。虫声吟四壁，镫火近三更。编简有余味，乡关无限情。纸窗留月色，老树一枝横。
粤西杂诗
作者：唐鉴
朝代：清

湘江撼衡疑，漓江走桂管。二水本同源，分之各异畛。群山郁其间，矹硉而嶾嶙。或蹲如虎罴，或伏如蚌蜃。绵延二千里，其势不能尽。五岭起嵯峨，清淑此中蕴。闻有绿发翁，云霞与深隐。若往从之游，潇然脱尘坌。可柰世间人，不知反其本。
舟过昆山
作者：唐鉴
朝代：清

双桡乘激浪，一叶趁轻风。塔立斜阳外，山移薄霭中。钟声遥出寺，树影暮浮空。胜地知多少，登临兴未穷。
襄阳
作者：唐鉴
朝代：清

万山西转水环东，南北关键一镇雄。司马平吴由岘首，卧龙扶汉起隆中。贤豪本系兴王事，耆旧犹传隐者风。自叹须眉太尘俗，何从修敬访庞公。
过黄河
作者：唐鉴
朝代：清

万里安澜日，频来唤渡时。风驱征应急，云逐片帆迟。捧士原无术，乘槎会有期。中流思砥柱，激浊更伊谁。
查赈所见
作者：唐锡晋
朝代：清

轻车简从出郊圻，历遍茅檐与枳篱。斸露半筐茅有脊，迎风一路树无皮。千般鹄面窥门早，百结鹑衣出户迟。更有不堪倾听处，编芦将裹未埋尸。
赈沂南旋留别杨卓斋太守及郡幕诸君
作者：唐锡晋
朝代：清

忽报盐河水骤干，改从航海溯沂川。惊涛掀舶愁无地，复岭穿云别有天。土灶晨炊饥易食，泥床夜宿倦无眠。艰危历尽曾何悔，要与灾黎策万全。
赈涟杂咏
作者：唐锡晋
朝代：清

秋来一雨动经旬，水灌城闉浪拍津。桥外绿波平雁齿，屋边碧涨蹙鱼鳞。室庐半作河中沚，禾稼全成水上蘋。太息催科诸长吏，还将租赋病灾民。
题蓉湖春色三首
作者：唐锡晋
朝代：清

一卷琳琅百媚生，舞衫歌扇谱闲情。板桥旧记休重检，合让蓉湖占盛名。繁华一梦醒槐柯，二十年来阅尘多。堕落纷纷茵溷异，品花无奈惜花何。风流漫拟杜司勋，绮语能醒醉梦人。别有董狐言外意，提纲特与溯前因。
题蓉湖春色三首·其一
作者：唐锡晋
朝代：清

一卷琳琅百媚生，舞衫歌扇谱闲情。板桥旧记休重检，合让蓉湖占盛名。
题蓉湖春色三首·其三
作者：唐锡晋
朝代：清

风流漫拟杜司勋，绮语能醒醉梦人。别有董狐言外意，提纲特与溯前因。
题蓉湖春色三首·其二
作者：唐锡晋
朝代：清

繁华一梦醒槐柯，二十年来阅尘多。堕落纷纷茵溷异，品花无奈惜花何。
挽彭玉麟联
作者：唐锦江
朝代：清
体裁：联

知己托梅花，铁骨冰心，书生曾学万人敌；老成悲梁木，诗坟鹤冢，遗迹同深千载思。
挽曾国荃联
作者：唐际昌
朝代：清
体裁：联

与文正戡定东南，半壁扫欃枪，亲见节旄昆仲拥；并惠敏威宣中外，一门萃侯伯，那堪梁栋后先摧。
挽曾纪泽联
作者：唐际昌
朝代：清
体裁：联

佐中戜，抚外夷，近服远怀，一代才华推首出；继先贤，启后学，言坊行表，三年师事抱心丧。
书怀·其一
作者：唐际虞
朝代：清

元驹守一垤，黄鹄游四方。寓形大块间，何者为我长。杯酒儿女欢，不浇壮士肠。嗟哉羁旅客，鹣鹣思故乡。摩挲三尺铁，生死无相忘。
书怀·其二
作者：唐际虞
朝代：清

大风摇坤轴，倚剑登层台。瀰迤八荒外，漫漫见蒿莱。丘墟叠隐蔽，虎豹相嗥豗。颓景薄西海，逝哉不复回。愿为黄鹄举，长歌归去来。
病中柬钱心垞
作者：唐际虞
朝代：清

兀坐自沈思，閒窗展卷迟。人无离病日，天有放晴时。孤负三秋节，空成一首诗。还持寄吟席，此味想同之。
舟过石门
作者：唐际虞
朝代：清

离家才百里，未觉客行恶。五两逐翻风，催来石门郭。人家背山住，烟火出林薄。深竹乱禽声，斜阳澹村落。嗟哉荒戍后，鸡犬皆萧索。民俗颇自敦，穷秋念偕作。因依桑树下，时见收败箨。移棹去孤城，烟波渺难托。
送程鹤舲赴闽
作者：唐际虞
朝代：清

一笑匆匆竟束装，飘然闽海控飞航。水从螺女江边静，月到龙王社里凉。榕叶黑连秋夜雨，橘林黄带晓天霜。衣间浣尽缁尘色，何似低迷在故乡。
题扇
作者：唐际虞
朝代：清

花雾冥冥动远思，春葱按遍玉参差。银河不隔红窗路，坐到东溟月上时。
挽曾国葆联
作者：唐鹤九
朝代：清
体裁：联

秀才肩半壁东南，方期百战功成，挽回劫运；君家号一门忠孝，不料三河痛定，复陨台星。
游仇池坞访道初和尚
作者：商元柏
朝代：清

一径盘旋上，巉岩不可攀。白云藏野寺，黄叶满秋山。人语晴烟外，禅心碧水间。蒲团随意坐，倦鸟带云还。
垂帘
作者：商可
朝代：清

柔绿阴无际，垂帘昼似年。莺声催午课，花气拥春眠。向母寻眉谱，随兄治砚田。潜心看内则，钞得两三篇。
忆镜湖和大人韵
作者：商可
朝代：清

虾笼蟹簖柳阴边，双桨凌波跳白船。著色画图忘不得，红霞一抹晚晴天。
斗蟋蟀
作者：商可
朝代：清

谁教嚄唶两争雄，白帝馀威到草虫。可惜旌旗兼壁垒，指挥都是小儿童。
秋柳
作者：商可
朝代：清

多情大垂手，婀娜早春时。忽漫伤憔悴，还能管别离。画轮劳怅望，衰草共愁思。满目金城色，攀条始得知。
自课
作者：商可
朝代：清

龆龀初授经，传家惟四始。和平兼温厚，颇识风人旨。貌遗留乃神，理合变其体。方员无定形，勿学涂印玺。作为冰雪词，独赏无人喜。何用黄金鎞，与世刮眸子。
题画
作者：商可
朝代：清

云鬓斜分玉指尖，妆成小立影廉纤。痴情细嘱红襟燕，衔取春愁出绣帘。雾縠冰纨称体裁，春兰秋菊一时开。芝田馆外盈盈水，荡尽人间八斗才。
题画·其一
作者：商可
朝代：清
体裁：七言绝句

云鬓斜分玉指尖，妆成小立影廉纤。痴情细嘱红襟燕，衔取春愁出绣帘。
题画·其二
作者：商可
朝代：清
体裁：七言绝句

雾縠冰纨称体裁，春兰秋菊一时开。芝田馆外盈盈水，荡尽人间八斗才。
题高且园指画虢国夫人夜游图追次坡翁韵
作者：商可
朝代：清

阿瞒西幸乘青骢，渔阳鼙鼓来猪龙。当时酿祸由妃子，五家甲第连离宫。八姨姽婳如春柳，紫丝双鞚纤纤手。璧月多情照丽人，钿钗已化长安尘。画师解得娥眉意，不带南都粉黛痕。薰天贵戚原非古，西市门深芳草路。宝炬香车莫近前，丞相耽耽气如虎。
村居即事
作者：商宝慈
朝代：清

村居风味不嫌贫，白板双扉绝点尘。天为洗除华贵气，疏花小石著诗人。
夏园晚坐
作者：商廷焕
朝代：清

元蝉噪夕阳，绿重柳成行。有客当风坐，空庭过雨凉。日长青史伴，人静白莲香。微露新眉月，林间澹澹光。
寄怀郑芝庭上舍
作者：商廷焕
朝代：清

玉立仙才郑子真，王园曾与逐车尘。悬弧尚记同庚子，解剑恒思订甲寅。竞病每联茅店雨，尖叉时煮瓮头春。西风昨夜敲檐马，坐对黄花似故人。
上西楼·夜阑闻雨
作者：商景兰
朝代：清
体裁：词

江城云暗星稀。鸟孤飞。帘外绿残红瘦、漏声催。正风雨。凄凉处。烛花微。警醒梦魂时节、捲罗帏。
临江仙·坐河边新楼
作者：商景兰
朝代：清
体裁：词

水映玉楼楼上影，微风飘送蝉鸣。淡云流月小窗明。夜阑江上桨，远寺暮钟声。人倚阑干如画里，凉波渺渺堪惊。不知春色为谁增。湖光摇荡处，突兀众山横。
临江仙·题牡丹
作者：商景兰
朝代：清
体裁：词

锦树一阑无气力，随风婀娜枝头。艳阳却被夕阳收。春光有恨，待欲控双钩。香入美人销不尽，依然别样娇羞。太真西子并风流。小窗倚遍，明月更相留。
关山月
作者：商景兰
朝代：清
体裁：乐府曲辞

秋月开金镜，浮云散碧空。风吹榆戍北，露湿柳城东。影满惊门鹊，光沈起塞鸿。秦关今夜色，应与汉宫同。
十六字令·怀远，代人作
作者：商景兰
朝代：清
体裁：词

瓜。今岁须教早吐花。圆如月，郎马定归家。
卜算子·初春游寓山看花
作者：商景兰
朝代：清
体裁：词

春半绿茵齐，处处香风透。满目青山点翠苔，景色依然秀。尽道柳丝黄，不解梅花瘦。回首莺啼深树时，正是秋千候。
卜算子·春日寓山看花
作者：商景兰
朝代：清
体裁：词

烟暖碧云楼，楼迥春山秀。风落残红水面飘，池内清波皱。柳外小莺啼，花鸟声相斗。唤起当年万种愁，泪湿青衫袖。
如梦令·寓园有感
作者：商景兰
朝代：清
体裁：词

此地春光如绣。画槛名花依旧。独立悄无言，梅比腰支还瘦。僝僽。僝僽。林外鸟声拖逗。
如梦令·怀远，代人作
作者：商景兰
朝代：清
体裁：词

寂寞寒深孤枕。风度罗帏梦醒。梦醒却无情，此际离愁漫整。夜冷。夜冷。花动闲窗月影。
少年游·冬景
作者：商景兰
朝代：清
体裁：词

梅头未绽，朔风如历，白雪暗飞香。轻寒到枕，愁肠顿起，小胆怯空房。满天云气，一炉烟烬，迢递此韶光。高唐路杳，楚台无梦，何处写鸳鸯。
忆王孙·雪夜即事
作者：商景兰
朝代：清
体裁：词

凄风夜夜打空林。金锁烟寒上绣衾。春滞莺黄未敢鸣。倍多情。寄恨鹍丝三两声。
忆秦娥·初春剩国忆子
作者：商景兰
朝代：清
体裁：词

莺声咽。柳梢烟雨梅梢月。梅梢月。谁家玉笛，十分凄切。迢迢子去伤离别。空亭寂寞愁心结。愁心结。梨花飞碎，香飘尘绝。
忆秦娥·忆外，代人作
作者：商景兰
朝代：清
体裁：词

寒夜冷。终日离愁如断梗。如断梗。日久春长，银瓶落井。落梧惊梦凭谁醒。窗前窗后花枝影。花枝影。玉漏催残，孤灯半隐。
忆秦娥·怀远，代人作
作者：商景兰
朝代：清
体裁：词

云将暮。寒砧声送愁无数。愁无数。孤鸿只影，极天难诉。片帆不返金陵渡。相思难道相思路。相思路。千里风尘，一帘霜露。
忆秦娥·怀远，代人作
作者：商景兰
朝代：清
体裁：词

清秋节。金风陡起悲离别。悲离别。长天月影，常圆常缺。空阶萧瑟声声叶。霜花点点肠千结。肠千结。云外翔鸿，梦中化蝶。
忆秦娥·雪中别谷虚大师
作者：商景兰
朝代：清
体裁：词

空留恋。杨花袅袅随风战。随风战。弥天道远，流光如箭。冰壶夜月凝光殿。朔风减碎鹅毛片。鹅毛片。飞翔莫定，何时相见。
忆秦娥·雪景
作者：商景兰
朝代：清
体裁：词

彤云恶。六花片片穿帘幕。穿帘幕。鸟栖深树，人登高阁。茫茫无际愁烟薄。玉龙盐虎添萧索。添萧索。一天飞影，半林松鹤。
思帝乡·闺怨
作者：商景兰
朝代：清
体裁：词

鸳帐冷，烛光浮。帐冷光浮梦短，思悠悠。添得满腔憔悴，满身愁。纵到花间月底，意难留。
悼亡·君自垂千古
作者：商景兰
朝代：清

君自垂千古，吾犹恋一生。君臣原大节，儿女亦人情。折槛生前事，遗碑死后名。存亡虽异路，贞白本相成。
捣练子·夜坐
作者：商景兰
朝代：清

长相思，久离别。为谁憔悴凭谁说。卷帘贪看月明多，斜风恰打银釭灭。
捣练子·夜坐
作者：商景兰
朝代：清
体裁：词

长相思，久离别。为谁憔悴凭谁说。捲帘贪看月明多，斜风恰打银釭灭。
捣练子·春日舟中见月
作者：商景兰
朝代：清
体裁：词

烟漠漠，路茫茫。桃李无言万树芳。百啭黄莺催日暮，白云深处透微光。
捣练子·留别
作者：商景兰
朝代：清
体裁：词

人去也，情难舍。花枝吹散风潇洒。霜天宿鸟静无声，流苏锦帐含愁下。
捣练子·秋思
作者：商景兰
朝代：清
体裁：词

风草草，露浓浓。筑起愁城几万重。黄叶满庭人未扫，一声哀雁五云中。
探春令·暮归
作者：商景兰
朝代：清
体裁：词

斜阳远树晚鸦栖，薄暮愁云闭。又朔风、吹入孤舟里。荡双桡月浮江碎，过沙汀三四。看渔灯、隐隐芦苇岸，一派腊深天气。
春光好·代姊别妹
作者：商景兰
朝代：清
体裁：词

枫树冷，菊花黄。伴行妆。画舫归途十里塘。为谁忙。烟水萍丝荇菜，沙汀鸂鶒鸳鸯。多少离情此际有，待佳章。
春光好·坐河边新楼
作者：商景兰
朝代：清
体裁：词

山色秀，水纹清。落花轻。沙上鸳鸯泛绿汀。棹归声。小鸟如啼如话，春光乍雨乍晴。一派霞光催日暮，月东升。
更漏子 闺中四景词 夏
作者：商景兰
朝代：清
体裁：词

湘帘外，池水侧。双燕风前归急。移玉簟，弄双纨。黄梅雨正翻。薰风起，芙蓉乱。叶底鸳鸯寻伴。一队队，一双双。联翩宿野塘。
更漏子 闺中四景词 春
作者：商景兰
朝代：清
体裁：词

艳阳天，流水曲。处处莺啼柳绿。初睡足，晓妆迟。帘开燕子飞。桃如火，梅如豆。添得玉颜消瘦。眉淡淡，鬓星星。王孙草正青。
洞天春·初春同友坐剩国书屋
作者：商景兰
朝代：清
体裁：词

黄鹂槛外声小。曲径残梅未扫。淑气含春遍芳草。正晴光缭绕。闲庭竟日悄悄。无奈佳人去早。蛱蝶轻飞，风飘花乱，新愁多少。
浣溪沙·初春夜坐
作者：商景兰
朝代：清
体裁：词

玉漏频催夜气清。篆烟深锁绣帏轻。满庭明月照残更。雁柱十三空寄恨，关河百二总离情。春恨何事巧相侵。
浣溪沙·送女归，代人作
作者：商景兰
朝代：清
体裁：词

唱罢骊驹神暗伤。阑干小月印虚堂。花枝影度隔帘香。人去空留千里梦，寒深午夜怯银床。独留灯烬照荒凉。
浪淘沙·秋兴
作者：商景兰
朝代：清
体裁：词

窗外雨声催。烛尽香微。衾寒不耐五更鸡。无限相思魂梦里，带缓腰围。隙月到罗帏。孤雁南归。玉炉宝篆拂轻衣。花气参差帘影动，叶落梅肥。
海棠春 闺中四景词 冬
作者：商景兰
朝代：清
体裁：词

朔风剪出鹅毛片。柳絮与、梅花相见。木落万山空，正大江如练。红炉拨尽寒犹战。况夜夜、玉壶添箭。耐得岁寒心，又苦桃花面。
海棠春 闺中四景词 秋
作者：商景兰
朝代：清
体裁：词

西风萧瑟梧桐老。闻处处、寒砧夜捣。罗袂拂霜轻，雾髻侵云袅。绿窗声送孤鸿早。纨扇上、离愁多少。月下桂香浮，限煞秋光好。
海棠春·赠侄女吴子
作者：商景兰
朝代：清
体裁：词

绿窗春透垂杨影。更多少、月明风冷。花枝黄鸟声，绣阁酣初醒。被底鸳鸯，阶前白璧。都是欢时美景。惭愧白头人，空叹时如锦。
渔家傲·雪景
作者：商景兰
朝代：清
体裁：词

雪霰纷纷流竹路。数声乌鹊窗前度。一带寒光凝腊树。时如故。楼台倾刻成纨素。茅店布帘横古渡。寺钟戍鼓催天暮。驴背小桥栖白鹭。真堪赋。何如柳絮风中句。
点绛唇·春日游寓园
作者：商景兰
朝代：清
体裁：词

春色溶溶，两堤杨柳舒金线。韶光如电。顷刻飞花片。金谷依然，景在人难见。闲游遍。深深庭院。半是蟏蛸罥。
点绛唇·暮景
作者：商景兰
朝代：清
体裁：词

时候黄昏，兰房独坐愁多少。寒云缥缈。深把梅枝绕。海月初升，远寺钟声早。炉烟袅。离情未了。步即兰灺小。
烛影摇红·咏鵻堂怀旧
作者：商景兰
朝代：清
体裁：词

春入华堂，玉阶草色重重暗。寒波一片映阑干，望处如银汉。风动花枝深浅。忽思量、时光如箭。歌声撩乱。环佩叮当，繁华未断。游赏池台，沧桑顷刻风云换。中宵笳角恼人肠，泣向庭闱远。何处堪留顾盼。更可怜、子规啼遍。满壁图书，一枝残蜡，几声长叹。
生查子·春日晚妆
作者：商景兰
朝代：清
体裁：词

无意整云钿，镜里双鸾去。百舌最无知，惯作深闺语。梁燕恰双飞，春色归何处。妆罢拂罗裳，一阵梨花雨。
画楼春·夜阑闻雨
作者：商景兰
朝代：清
体裁：词

城楼吹漏声长。玉炉宝篆生光。乱红落尽暗遗香。浴后残妆。画槛雕楼花鸟，曲屏远挂潇湘。窗前漫整薄罗裳。无限凄凉。
眼儿媚·怀远，代人作
作者：商景兰
朝代：清
体裁：词

将入黄昏枕倍寒。银汉指阑干。半轮淡月，一行鸣雁，云老霜残。凭著飘英风自扫，小院掩双镮。离情难锁，迢迢江水，何处关山。
菩萨蛮·坐河边新楼，代人作
作者：商景兰
朝代：清
体裁：词

春光难驻伤心色。远山暮影烟如织。花气傍高楼。游人在上头。闲倚阑干敞。湖水平如掌。浪影乱晴空。渔舟荡晚风。
菩萨蛮·坐河边新楼，代人作
作者：商景兰
朝代：清
体裁：词

画楼槛外啼黄鸟。山光横断残阳渺。春色杳难留。衔杯花下愁。绣窗笼晓日。紫燕穿帘急。柳拂水痕清。渔歌渡远汀。
菩萨蛮·忆外，代人作
作者：商景兰
朝代：清
体裁：词

腊花香动烟中影。纱窗半掩罗帏冷。孤雁宿沙汀。寒砧梦里声。梦到相思地。难诉相思意。夜雨渡芭蕉。怀人正此宵。
诉衷情·雪中怀女僧谷虚
作者：商景兰
朝代：清
体裁：词

无端小立琐窗前。飞絮影连天。蒲团雪深三尺，参透几多禅。花欲绽，鸟犹寒。孰相怜。歌翻白雪，笛弄梅花，两鬓霜添。
醉太平·春恨
作者：商景兰
朝代：清
体裁：词

水绿山青。花飞柳轻。捲帘无事调筝。写愁肠意萦。情牵意萦。梦杳难成。香飘一片魂惊。见窗前月明。
醉春风·闺怨
作者：商景兰
朝代：清
体裁：词

论愁肠如醉。写愁颜如睡。银釭冉冉影随身，畏。畏。畏。半帘明月，一庭花气，时光容易。无数衾边泪。难向天涯会。夜寒故故启离情，碎。碎。碎。梦中细语，为谁分诉，何如不寐。
醉花间·春恨
作者：商景兰
朝代：清
体裁：词

愁离别。偏离别。别恨多周摺。无计解离情，独倚天边月。窗外子规啼，正与春风杂。问鸟语花光，何时皆愁绝。
钗头凤·春游
作者：商景兰
朝代：清
体裁：词

东风厚。花如剖。满园芳气长堤柳。莺身弱。浮云薄。韶光易老，春容零落。莫。莫。莫。梅空瘦。情难究。菌兰未放香先透。真珠箔。秋千索。沉沉亭院，相思难托。错。错。错。
长相思·即事
作者：商景兰
朝代：清
体裁：词

水绕溪。花满堤。鹦鹉声高烟柳迷。愁多恨鸟啼。香霏霏。泪凄凄。坐看西山虹影低。诗成雪乱飞。
长相思·即事
作者：商景兰
朝代：清
体裁：词

花影圆。月正妍。隔林啼鸟夜声传。相看情倍牵。整翠钿。拂朱弦。熏尽罗帏未肯眠。庭前霜满天。
长相思·春景
作者：商景兰
朝代：清
体裁：词

芳草齐。鹧鸪啼。满院花光傍竹篱。行行日已西。柳条长，宝马嘶。问尔王孙归未归。楼高望转迟。
长相思·春游，代人作
作者：商景兰
朝代：清
体裁：词

思悠悠。恨悠悠。懒整残妆独倚楼。寒光动玉钩。星也愁。月也愁。不耐孤衾拥碧秋。离怀未肯休。
长相思·暮归
作者：商景兰
朝代：清
体裁：词

过桥西。花满堤。步印香泥小径归。烟笼万户低。月初辉。星渐稀。光到窗前知未知。何处夜乌啼。
长相思·赋惜花春起早
作者：商景兰
朝代：清
体裁：词

月刚斜。日影些。一路香风绕碧纱。忙忙贴鬓花。冷莓■。遍地遮。满院春情委露华。枝头宿鸟喳。
长相思·雪中作。寄宝姑娘
作者：商景兰
朝代：清
体裁：词

梅蕊青。雪花萦。雪重梅寒万里平。微风窗纸声。问卿卿。定有情。篆冷香消却怎生。同心两地明。
青玉案·即席赋赠友言别
作者：商景兰
朝代：清
体裁：词

一帘萧飒梧桐雨。秋色与人归去。花底双樽留薄暮。云深千里，雁来寒度。客有愁无数。片帆明日东皋路。送别恨重重烟树。越水吴山知何处。舞移灯影，筝调弦柱。且尽杯中趣。
吊张曼殊
作者：商景徽
朝代：清

觅得温柔在帝乡，娇花容易萎严霜。丰台自此游人绝，芍药将开尽断肠。云髻峨峨似洛神，都人争学百环新。凭他学尽新妆巧，不是才郎收泪人。
吊张曼殊·其一
作者：商景徽
朝代：清

觅得温柔在帝乡，娇花容易萎严霜。丰台自此游人绝，芍药将开尽断肠。
吊张曼殊·其二
作者：商景徽
朝代：清

云髻峨峨似洛神，都人争学百环新。凭他学尽新妆巧，不是才郎收泪人。
子夜四时歌
作者：商景徽
朝代：清

蜡烛照空帷，春宵难达曙。袷衣不著绵，预识中无絮。弄水恐湔裙，采莲畏伤手。花欹半面妆，愿得花间藕。五彩织薰笼，炉灰皎如雪。不弃炙残香，为爱心中热。
子夜四时歌·其一
作者：商景徽
朝代：清

蜡烛照空帷，春宵难达曙。袷衣不著绵，预识中无絮。
子夜四时歌·其三
作者：商景徽
朝代：清

栖鸟夜不眠，肃肃翻金井。五更霜月昏，不见双桐影。
子夜四时歌·其二
作者：商景徽
朝代：清

弄水恐湔裙，采莲畏伤手。花欹半面妆，愿得花间藕。
子夜四时歌·其四
作者：商景徽
朝代：清

五彩织薰笼，炉灰皎如雪。不弃炙残香，为爱心中热。
月中行·题陈素素像
作者：商景徽
朝代：清

轻盈燕子掌中身。对景舞还停。见君佳句更相亲。笔底动人情。三春杨柳腰间细，二分明月鬓边横。芙蓉初放碧池新。知是画图人。
江城子·怀黄皆令
作者：商景徽
朝代：清
体裁：词

孤舟一叶去林皋。雨潇潇。滴芭蕉。犹记楼头，杨柳万丝飘。写就行行离别意，总付与，浙江潮。一灯明灭篆烟销。度长宵。恁无聊。羡杀当时，月夕共花朝。转忆停针频絮语，空目断，路迢遥。
美女篇
作者：商景徽
朝代：清

美女东城隅，红颜华灼灼。垂垂十二鬟，一一飞金雀。初日照楼台，春游出宛洛。采桑攀远杨，搴芳捋丛薄。行路何踟蹰，中心谅有托。不知谁家子，白马黄金络。强言立道傍，翩然互酬酢。本非淇上姝，宁践桑中约。家无薄幸儿，白头负前诺。赠妾双明珠，还君抵飞鹊。日暮行归来，空闺守寂寞。
菩萨蛮
作者：商景徽
朝代：清

篆烟吹过花深处。■■叶底垂甘露。何处见如来。青莲笔下开。朝朝研墨碗。不画春山远。但写妙莲华，香风遍若耶。
菩萨蛮
作者：商景徽
朝代：清
体裁：词

篆烟吹过花深处。几丛叶底垂甘露。何处见如来。青莲笔下开。朝朝研墨碗。不画春山远。但写妙莲华。香风遍若耶。
读毛西河濑中集作
作者：商景徽
朝代：清

芙蓉露下小池秋，金鸭烟消宿雨收。为读西河新句好，都梁艾蒳满妆楼。彩笔翩翩映玉台，频将绣帙向风开。可怜杜甫惊人句，不数陈留旷世才。
读毛西河濑中集作·其一
作者：商景徽
朝代：清

芙蓉露下小池秋，金鸭烟消宿雨收。为读西河新句好，都梁艾蒳满妆楼。
读毛西河濑中集作·其二
作者：商景徽
朝代：清

彩笔翩翩映玉台，频将绣帙向风开。可怜杜甫惊人句，不数陈留旷世才。
邯郸才人嫁为厮养卒妇
作者：商景徽
朝代：清

妾自承恩初，同心绾双结。灿烂若明霞，流霞不能涅。晨眺漳河流，夜卧丛台月。岂知中道乖，蛾眉坐沦没。春风伴赭衣，秋霞改玄发。镜台宝髻疏，罗裳暗香歇。愿作巫山云，朝朝反宫阙。
望桃源洞
作者：商景泰
朝代：清

武陵渡口夕阳斜，夹岸茅篱三两家。笑问渔郎何处去，春来开遍旧桃花。
仙李园簪碧堂联
作者：商盘
朝代：清
体裁：联

北院喜新成，有寒碧千层，远青一角；东君如旧识，正庭槐垂荫，梁燕将雏。
巴东
作者：商盘
朝代：清

絮雨缯云劝小留，山城如带暂维舟。唤回吴苑三生梦，来共巴猿五夜愁。木末芙蓉长在手，天涯霜雪渐盈头。秋风亭下秋风客，潦倒秋风是此游。
归程咏怀
作者：商盘
朝代：清

瑟瑟凉生柳数行，虾须帘外有风霜。人辞白下秋偏早，岁过黄门鬓渐苍。还壁音尘随逝水，凭阑心事寄斜阳。欲将智慧除烦恼，未敢临风忆建康。
梦章竹香急装骤马云自秦中反太原次日得其近问与梦相符异而纪之
作者：商盘
朝代：清

夜雪貂裘冷，思君入太原。关山邈何处，肝胆向谁论。朱鹭曾听曲，青萍拟报恩。侯生慷慨意，回首信陵门。梦里轻装别，朝来尺素通。百千万里外，三十六鳞中。草向王孙碧，花开战地红。归时谈绝塞，《驷驖》旧秦风。
梦章竹香急装骤马云自秦中反太原次日得其近问与梦相符异而纪之·其一
作者：商盘
朝代：清
体裁：五言律诗

夜雪貂裘冷，思君入太原。关山邈何处，肝胆向谁论。朱鹭曾听曲，青萍拟报恩。侯生慷慨意，回首信陵门。
梦章竹香急装骤马云自秦中反太原次日得其近问与梦相符异而纪之·其二
作者：商盘
朝代：清

梦里轻装别，朝来尺素通。百千万里外，三十六鳞中。草向王孙碧，花开战地红。归时谈绝塞，《驷驖》旧秦风。